Gwyn ei byd y gwleidydd…\nWrth fynd am dro un nos Sadwrn yn ddiweddar, fe gerddon ni heibio’r dafarn leol. Roedd dau fachgen, tua 10 ac 8 oed, allan ar eu pennau eu hunain yn y maes chwarae bach sy’n cynnwys castell dringo, llithren ac offer tebyg, yn ogystal â chadeiriau metel i bobl gael eistedd allan yn yr ardd. Doedd gan y ddau yma ddim diddordeb yn yr offer chwarae. Eu gêm nhw yn hytrach oedd taflu’r cadeiriau o gwmpas y lle, cyn eu cicio a’u sathru’n filain gan floeddio’n fuddugoliaethus.\nDyma ddechrau meddwl tybed beth oedd wedi sbarduno’r ymddygiad treisgar yma gan rai mor ifanc. A theimlo wedyn ein bod wedi colli cyfle i sgwrsio â nhw. Oedden nhw’n smalio chwarae gêm gyfrifiadur neu raglen deledu – neu ai ceisio efelychu ymddygiad plant hŷn neu aelodau o’r teulu oedden nhw?\nFe wnaeth hyn f’arwain i ystyried pwysigrwydd arweinwyr a gosod esiampl dda i’r genhedlaeth iau, yn enwedig yng nghyd-destun yr etholiadau sydd wedi’u cynnal yn ystod yr wythnos.\nMae angen tipyn o ddewrder a stamina i fod yn ymgeisydd etholiadol y dyddiau hyn. Un peth sydd wedi dod yn amlwg iawn yw’r diffyg ‘ffydd’ mewn arweinwyr cyhoeddus, a’r teimlad gan bobl gyffredin eu bod ‘wedi cael eu gadael i lawr’ gan rai roedden nhw’n tybio oedd yn gweithredu er eu budd. Yr awgrym oedd fod nifer o’r rhai sydd wedi cael eu hethol i wasanaethu yn defnyddio’r cyfle i droi’r dŵr i’w melin eu hunain yn hytrach na gwasanaethu’r rhai roedden nhw wedi eu hethol i’w cynrychioli.\nWrth ddymuno’n dda i’r rhai sydd wedi eu hethol i gynrychioli eu cymunedau – a chydymdeimlo hefyd â’r rhai na lwyddodd i wireddu eu huchelgais y tro hwn, ble gwell i ddechrau na gyda ‘maniffesto’ teyrnas amgen, fel a geir yn ‘Y Gwynfydau’ (Mathew 5:3–12). Mae’r pwyslais yma ar addfwynder, gweithio dros gyfiawnder, dangos trugaredd, bod â chalon bur ac yn dangnefeddwyr yn arbennig o berthnasol i’r amgylchiadau rydyn ni’n byw ynddynt ar hyn o bryd.\nAeth y Cardinal François-Xavier Nguyễn Vãn Thuận o Fietnam ati i lunio ‘Gwynfydau’r Gwleidydd’ a dyma gynnig addasiad ohonynt:\nGwyn ei fyd y gwleidydd sydd ag uchelgais anrhydeddus a gwir ddealltwriaeth o’i rôl.\nGwyn ei fyd y gwleidydd sy’n dangos y gellir credu ynddo / ynddi drwy ei (h)esiampl.\nGwyn ei fyd y gwleidydd sy’n gweithio er lles pawb ac nid er ei fudd / ei budd ei hun.\nGwyn ei fyd y gwleidydd sy’n dangos cysondeb.\nGwyn ei fyd y gwleidydd sy’n gweithio dros undod.\nGwyn ei fyd y gwleidydd sy’n gweithio er mwyn cyflawni newid blaengar.\nGwyn ei fyd y gwleidydd sy’n gallu gwrando.\nGwyn ei fyd y gwleidydd sydd heb ofn.\nEr nad yw’r rhain i’w cymharu â’r Gwynfydau ‘go iawn’, yn fy marn i, gobeithio y bydd y cynghorwyr newydd a’n gwleidyddion profiadol yn anrhydeddu’r gwaith y maent wedi’i ethol i’w gyflawni. Nhw fydd yr arwyr a’r esiampl i genedlaethau’r dyfodol – a gobeithio wedyn y bydd bechgyn y maes chwarae yn dewis gemau o gymod a brawdgarwch.\nCofnodwyd hwn yn E-Fwletin ar Mai 8, 2022 gan Golygydd.\nYn ddiweddar ddes i ar draws podlediad Nomad, ddylai fod o ddiddordeb i ddilynwyr C21. Mae’r cyflwynwyr ar daith debyg i ni ac yn trin ac yn trafod gydag unigolion sydd â rhywbeth difyr a diddorol i’w gyfrannu at y drafodaeth.\nUn o’r rhifynnau nes i wrando arnyn nhw’n ddiweddar oedd sgwrs gyda Terry Wildman sydd wedi addasu’r Beibl Saesneg i ieithwedd cenhedloedd cynhenid Gogledd America. Gallwch wrando ar y rhaglen yma: Nomad: Terry Wildman .\nMae hi’n sgwrs ddiddorol ond mae’n sgwrs anodd ar adegau hefyd. Sgwrs sy’n canu cloch i ni fel Cymry Cymraeg oherwydd pwysigrwydd cael y Beibl yn ein hiaith ein hunain, ac yn larwm boenus i’n cydwybod ni fel Cymry a Christnogion am ein rhan ni yn y coloneiddio a ddigwyddodd.\nYn achos llawer o’r cenhedloedd cynhenid doedd ganddyn nhw ddim traddodiad ysgrifenedig. Roedd ganddyn nhw draddodiadau llafar cyfoethog mewn nifer fawr o ieithoedd a iaith arwyddo gyffredin i gyfieithu rhwng diwylliannau. Er bod ymdrech wedi bod i gyfieithu’r Beibl i rai o’r ieithoedd, ychydig o ymdrech a wnaed i ddysgu pobl i’w darllen nhw. Wedi’r cyfan mae anllythrennedd ac anwybodaeth wedi bod, ac yn parhau i fod, yn arf pwysig i goloneiddwyr. Erbyn hynny hefyd, ysywaeth, roedd Saesneg, fel Cristnogaeth, yn prysur ddatblygu’n lingua franca.\nDilema Terry ac eraill oedd y tyndra rhwng eu hawydd i gynnal a dathlu eu diwylliant a’u hymrwymiad i’w ffydd fel Cristnogion. A oedd rhaid cefnu ar y naill er mwyn anwesu’r llall? Rhan o’r ddilema yma oedd iaith neu’n hytrach ieithwedd yr ysgrythurau. O dderbyn mai Saesneg fyddai’r iaith gyffredin, roedd yr ieithwedd, y delweddau a’r ymadroddion yn parhau yn ddieithr.\nFelly dyna oedd wrth wraidd yr addasu a fu ar y testunau. Maen nhw’n parhau yn Saesneg ond yn defnyddio iaith, ymadroddion a delweddau sy’n codi o draddodiadau llafar y cenhedloedd cynhenid.\nBron nad yw’n sefyllfa ni o chwith. Sut bynnag y bu hi pan oedd yr hen ‘Gymry’ yn cael eu hudo oddi wrth eu crefyddau cynhenid at Gristnogaeth mae hynny a chyfieithu’r Beibl wedi digwydd ers cymaint nes bod blas y Beibl yn drwm ar ein hiaith a’n traddodiad llenyddol ni.\nDwi’n rhyfeddu’n aml wrth ddarllen Beibl.net at waith y tîm sydd rhywsut, rhywfodd wedi creu testun ysgrifenedig y mae modd ei ddarllen yn uchel yn rhwydd mewn unrhyw acen.\nOnd dwi ddim mor siŵr bod yr iaith a ddefnyddir o gwmpas ein haddoliad wedi datblygu llawn cymaint. Rydym yn barod iawn i lithro i ddefnyddio hen ymadroddion ac yn gyndyn o newid trefn addoliad. Mae gweinidogaeth Terry Wildman yn mynd gam ymhellach nag addasu’r ysgrythur ac yn cynnwys defnyddio rhai o arferion addoliad a diwylliant y cenhedloedd cynhenid i gyfathrebu a dyfnhau profiadau ysbrydol ei braidd.\nNid ffordd unffordd mo’r profiad hwn gan bod yr addasiad yn Saesneg mae’n dal i fod yn ddarllenadwy i ni, a thra bydd elfennau’n siŵr o fod yn ddieithr fe fyddan nhw hefyd yn siŵr o daflu goleuni a chynnig dehongliadau newydd o’r testunau i ni yn Gymraeg.\nCofnodwyd hwn yn E-Fwletin ar Mai 1, 2022 gan Golygydd.\nE-fwletin 19 Ebrill 2022\nCristnogaeth y Pasg\n“Dwi’n hoffi’ch Crist chi”, meddai Mahatma Gandhi unwaith, “ond dwi ddim yn hoffi’ch Cristnogion”.\nDaeth y sylw hwnnw i’m meddwl wrth ddarllen Trydariad Jacob Rees-Mogg ar Sul y Pasg yn ein hatgoffa fod Crist wedi atgyfodi, gan ychwanegu ‘Alleluia’, wrth gwrs. Gandhi ddwedodd hefyd, pan ofynnwyd iddo beth oedd o’n meddwl o ddemocratiaeth Brydeinig, “Ie, byddai’n syniad da”. Ond diolch byth bod Archesgob Caergaint yn ddigon o Gristion, ac yn ddigon dewr, i gondemnio cynllun hurt y Llywodraeth Dorïaidd i anfon ffoaduriaid i Rwanda i’w ‘prosesu’ fel un sy’n ‘groes i natur Duw’.\nMae condemnio arweinwyr Cristnogol am ddatgan barn ar faterion gwleidyddol yn codi ei ben yn gyson. Ond diddorol yn yr achosion cyfredol hyn yw nodi nad yw’r rhai sy’n gwrthwynebu hawl yr Archesgob i ddatgan barn ar faterion gwleidyddol yn gweld unrhyw fai ar Rees-Mogg am ddatgan barn ar faterion crefyddol. Y ffaith amdani yw ein bod wedi cyrraedd lle peryglus iawn yn ein bywyd cyhoeddus yng ngwledydd Prydain; ac mae nifer cynyddol ohonom yn credu fod y ddadl dros annibyniaeth i Gymru a’r Alban a thros Iwerddon Unedig yn cryfhau’n feunyddiol wrth i ddiwylliant llygredig Llywodraeth Llundain a’r Wasg asgell-dde fynd yn rhemp.\nMeddyliwn am y peth am funud. Y Prif Weinidog yn creu cyfreithiau i wahardd pobol rhag ymweld â’i gilydd – hyd yn oed os yw perthynas agos ar wely angau – yn mynd i bartïon ym mhrif swyddfa’r Llywodraeth, yn gwadu ei fod wedi torri unrhyw reolau, yn gwadu nad oedd yna bartïon o gwbl, yn cydnabod (wedi i dystiolaeth ddod i’r amlwg) ei fod yn bresennol, ond nad oedd yn ymwybodol fod parti yn groes i’r rheolau, ac yn rhyw led-ymddiheuro wedi i’r heddlu ei ddirwyo. Yn y cyfamser, gan fod unben o Rwsia wedi penderfynu chwalu gwlad arall gan achosi miloedd o farwolaethau a dinistr di-ben-draw, wele’r Prif Weinidog dan sylw yn defnyddio’r rhyfel fel ffordd i dynnu’r sylw oddi wrth ei gelwyddau a’i dor-cyfraith ei hun. Pa fath o arweiniad yw hyn?\nI ni Gristnogion, dyw’r ffaith fod rhywun fel Boris Johnson yn galw’i hyn yn Gristion ddim yn rheswm dros anwybyddu ei ffaeleddau dybryd. Yn wir, ein dyletswydd ni yw tynnu sylw at ei ffaeleddau a chyhoeddi’n groch nad yw ymddygiad o’r fath yn deilwng o arweinydd gwladwriaeth; ac ymhellach na hynny bod y tanseilio presennol ar safonau bywyd cyhoeddus yn fygythiad gwirioneddol i’n democratiaeth.\nRoedd y Rhufeiniaid a reolai yng nghyfnod Iesu yn bobl athrylithgar. Ond roedd eu grym a’u cyfoeth wedi eu llygru; ac roedd eu hymerodraeth yn rhwym o ddadfeilio, fel pob ymerodraeth ddaearol yn ei thro. Serch hynny, ymhlith y Rhufeiniaid roedd rhai canwriaid a sylweddolodd fawredd yr Iesu. Roedd un ohonyn nhw wrth droed y Groes ar y Pasg tyngedfennol hwnnw – yr un a ddywedodd, “Yn wir, Mab Duw oedd y dyn hwn”. Diolchwn ninnau am yr unigolion hynny, megis Justin Welby, sy’n barod i sefyll a dinoethi gweithredoedd gwrth-Gristnogol Llywodraeth lwgr Boris Johnson.\nCofnodwyd hwn yn E-Fwletin, Uncategorized ar Ebrill 19, 2022 gan Golygydd.\nE-fwletin 10 Ebrill 2022\n“Nid oes rhagor…”\nMae Cristnogaeth perthnasol yn Gristnogaeth sydd yn gyfrwng a all newid cymdeithas er gwell. Ac er mwyn newid cymdeithas er gwell, mae’n rhaid mynd i’r afael â’r holl anghyfartaledd sy’n rhoi mantais i rhai grwpiau a charfannau ar draul rhai eraill.\nGellid trafod yr her fawr hon yng nghyd-destun hil, cefndir diwylliannol, crefydd a nifer o ffactorau eraill. Ond canolbwyntir ar un peth yma, sef yr anghyfartaledd amlwg rhwng dynion a merched. Mae lefelau tâl yn anghyfartal ac mae presenoldeb merched mewn gwleidyddiaeth, busnes a chwaraeon yn dal yn isel. Caiff llai o ferched fynediad at addysg ac at wasanaethau iechyd drwy’r byd. Ac mae trais yn erbyn merched yn parhau’n broblem fawr.\nSut ydym ni fel Cristnogion yn ymateb i’r anghyfiawnderau amlwg hyn? Gellid dechrau gyda Galatiaid 3:28: ‘Nid oes rhagor rhwng Iddew a Groegwr, rhwng caeth a rhydd, rhwng gwryw a benyw, oherwydd un person ydych chwi oll yng Nghrist Iesu.’ Cyfartaledd yw’r egwyddor sylfaenol.\nEto, nid mater hawdd yw dibynnu ar dystiolaeth ysgrythurol bob amser. Mae rhai cyfeiriadau cadarnhaol at ferched yn y Beibl wedi’u dileu neu’u glastwreiddio gan gyfieithwyr. Cymerwch Rhufeiniaid 16:1 – ‘Yr wyf yn gorchymyn i chwi Phoebe ein chwaer, yr hon sydd weinidog i eglwys Cenchrea‘, dyna a geir yng nghyfieithiad William Morgan (1588). Erbyn fersiwn 1620 mae’r gair ‘[g]weinidog’ wedi’i newid i ‘[g]weinidoges’. Ond o fynd o’r cyfieithiadau cynnar hyn i Feibl Cymraeg 1988, gwelwn fod yr adnod yn wahanol iawn: ‘Yr wyf yn cyflwyno i chwi Phebe, ein chwaer, sydd yn gwasanaethu’r eglwys yn Cenchreae.’\nY gair Groeg diakonos yw’r pwynt dan sylw. Gall olygu nifer o bethau, yn amrywio yn ei ystyr o ‘weinidog’ neu ‘swyddog eglwysig’ i rywun sy’n gwasanaethu mewn modd mwy materol, gan gynnwys rhywun o statws gwas neu forwyn.\nFe ymddengys fod cyfieithwyr Beibl Cymraeg 1988 wedi dewis yr ystyr fwyaf ‘saff’, gan fod ‘sydd yn gwasanaethu’r eglwys’ yn gallu golygu gwasanaethu fel gweinidog neu swyddog yn ogystal â ‘gwasanaethu (fel gwas/morwyn)’. Yr hyn sy’n taro rhywun yw bod William Morgan wedi trosi’r adnod mewn ffordd sy’n dangos bod merch yn cael ei hystyried fel arweinydd crefyddol gan rai Cristnogion cynnar a bod cyfieithiad o’r Beibl sy’n fwy modern o lawer wedi cefnu ar y posibiliad hwnnw.\nMae Rhufeiniaid 16:7 yn enghraifft ddiddorol hefyd. Yn gyntaf, William Morgan ym 1588: ‘Anerchwch Andronicus, ac Junia fy ngheraint a’m cydgarcharorion, y rhai sy hynod yn mhlith yr Apostolion…’. Ac ym Meibl Cymraeg 1988: ‘Cyfarchion i Andronicus a Jwnias, sydd o’r un genedl â mi, ac a fu’n gydgarcharorion â mi, gwŷr amlwg ymhlith yr apostolion…’. Mae tystiolaeth gref o wahanol ffynonellau yn dweud mai enw merch oedd Junia. Ond, yn debyg i nifer o gyfieithiadau Saesneg sy’n troi’r enw yn enw gwrywaidd drwy ychwanegu ‘s’ a’i wneud yn Jwnias, mae cyfieithwyr Beibl 1988 wedi cefnu ar benderfyniad a wnaethpwyd yn yr unfed ganrif ar bymtheg gan William Morgan a throi’r arweinydd Cristnogol benywaidd yma yn ddyn.\nFel Cristnogion gadewch inni gefnogi ymgyrchoedd cyfredol am gyfartaledd rhwng dynion a merched, brwydrau sydd yn gwbl gyson â neges greiddiol ein ffydd Gristnogol.\nCofnodwyd hwn yn E-Fwletin ar Ebrill 10, 2022 gan Golygydd.\nE-fwletin 3 Ebrill 2022\nY Wasg yn gwegian?\nPa faint bynnag o ymrwymiad sydd gennym i Gristnogaeth, mae’n deg dweud nad oes neb ohonom am weld y wasg Gymraeg yn rhoi gogwydd crefyddol ar bopeth dan haul. Wrth ‘Y Wasg’ golygaf yr holl bapurau dyddiol ac wythnosol, y cylchgronau a phopeth digidol yn gyfan. Ond mae’n rhesymol i ddisgwyl i werthoedd Cristnogol lywio ac i fod yn sylfaen i bopeth a ddarllenwn mewn gwasg gyfrifol. Wrth drafod gwleidyddiaeth, er enghraifft, pa werthoedd ac egwyddorion sydd i lywio’r drafodaeth ond yr angen i drin pawb yn gyfartal, i sicrhau fod pawb o fewn cymdeithas yn cael yr un cyfleoedd mewn bywyd, a sicrhau nad oes rhagfarnu yn erbyn neb oherwydd lliw croen, iaith a diwylliant, crefydd, rhywedd neu rywioldeb?\nDoes dim angen i’r cyd-destun Cristnogol fod yn amlwg drwy’r amser, gan fod yr egwyddorion hyn yn gyffredin i sawl crefydd ac i bobl ddigrefydd. Mater o degwch cymdeithasol ac o hawliau dynol ydyn nhw. Ond wrth gwrs, i’r credinwyr, mae yna ddimensiwn ysbrydol hefyd; a’r cwestiwn diddorol yw i ba raddau y dylen ni ddod â hynny i’n trafodaethau a’n trafodion beunyddiol? Ai rhan o’r rheswm pam nad ydyn ni’n llwyddo i gadw’r ifanc yn ein haddoliadau yw nad yw’r dimensiwn ysbrydol yn cael ei gydnabod gennym fel cymdeithas. Ai rhyw ‘add-on’ mympwyol yw’r ysbrydol bellach, lle dylai fod yn greiddiol i’n bywydau? Neu a ddylen ni sylweddoli fod yna ffyrdd eraill o amlygu’r ysbrydol mewn bywyd?\nI ddod yn ôl at y wasg a’r cyfryngau, mae sawl datblygiad wedi bod yn ddiweddar, yn enwedig yn y maes digidol. Does dim llawer ers i ‘Cymru Fyw’ ddod yn rhan o’n geirfa, sef gwasanaeth newyddion ar-lein y BBC, a Golwg360 yr un modd. Ond bellach mae trydydd yn y ras, sef Corgi Cymru. (Pam bod Cyngor Llyfrau Cymru mor awyddus i weld gwasanaeth arall eto fyth sy’n ddirgelwch i mi). Ac mae hynny heb sôn am wasanaeth newyddion ar-lein S4C. Ychwanegwch at y rhain Nation.cymru a The National, mae sefyllfa o brinder yn dechrau ymddangos fel syrffed. Ac yn y byd hen-ffasiwn, dwi’n derbyn Golwg, Barn, Barddas a’r Faner Newydd drwy’r post – a’r Gwyliedydd drwy garedigrwydd rhywun dienw – a dw i’n prynu’r Cymro pan ddaw allan, yn Tesco. A hyn heb sôn am sawl papur bro sy’n dod i’r tŷ bob mis, a chymryd cip ar Y Tyst a Cennad bob yn ail a pheidio. Prinder meddech chi? Gormodedd efallai.\nSut argraff mae’r holl gyfryngau yma’n ei roi o gyflwr crefyddol Cymru heddiw? Gwantan iawn ddwedwn i. Dyw’r mwyafrif llethol o’r cyfryngau a nodwyd prin yn crybwyll y mater. A digon tenau, ar y cyfan, yw cyfraniadau’r papurau enwadol. Mae Golwg, er yn ddigon difyr ar un ystyr, yn gosod ei olygon dipyn yn is na’r angylion. Ceir ambell gyfraniad meddylgar yn Y Cymro. Ond rhaid troi at y cylchgronau swmpus i gael trafodaeth fwy sylweddol, er mai prin yw’r cynnwys crefyddol yng nghylchgrawn ardderchog Barn hefyd.\nOnd credaf mai ar dudalennau Y Faner Newydd yn aml y ceir yr erthyglau mwyaf gwerthfawr ar egwyddorion a gwerthoedd crefyddol ac ysbrydol ein diwylliant fel Cymry. Ac o gofio mai hwn yw’r unig gyhoeddiad sy’n gwbl annibynnol ar nawdd cyhoeddus, efallai nad yw’n syndod mai’r Faner Newydd sy’n siarad gyda’r llais mwyaf croyw ar lawer o faterion mwyaf pwysfawr ein cyfnod.\nCofnodwyd hwn yn E-Fwletin ar Ebrill 3, 2022 gan Golygydd.\nE-fwletin 27 Mawrth 2022\nDiben a phwrpas\nCodwyd fy nghalon wrth ddarllen e-fwletin wythnos diwethaf am sefydlu Tŷ Croeso, Bethlehem Newydd, San Clêr, gan gydnabod bod hefyd rhywfaint o siom wrth sylweddoli ei fod yn fater nid yn unig o lawenydd ond hefyd o ryfeddod. Ac o ryfeddu sylweddoli, er bod ambell i enghraifft wych ar hyd a lled y wlad o gynulleidfaoedd sy’n barod i newid er mwyn cwrdd ag anghenion cymdeithas heddiw, mai prin iawn yw’r achosion yma. Onid fel hyn ddylai pob capel ac eglwys fod?\nMae’n sicr bod y ddwy flynedd ddiwethaf wedi dod â sefyllfa fregus llawer iawn o gapeli ac eglwysi i’r amlwg. Ond ni fedrwn roi’r bai ar COVID am y dirywiad cyson a fu dros y deugain mlynedd diwethaf. Yr hyn rwy’n ei glywed ers amser maith yw pobol yn mynegi geiriau fel, “Ni’n cadw’r drws ar agor”. Ac yna mi fyddaf yn cnoi tafod yn lle gofyn, “I ba bwrpas?”\nPwy sy’n mynd i fod yn ddigon dewr i ddod mewn trwy’r drws? Beth sydd yn cael ei gynnig o fewn yr adeilad unwaith mae rhywun wedi croesi’r trothwy? Yn anffodus, rydym wedi cwympo mewn i’r arfer o edrych ar yr hyn sydd gan y person hwn i gynnig i ni. Fyddan nhw’n ddefnyddiol fel trysorydd, organydd, athrawes ysgol Sul neu efallai i arwain addoliad? Ac wrth gwrs, mae pob aelod a’i gyfraniad ariannol yn gymorth i dalu am rywun i gadw’r fynwent yn ddestlus. Beth os bydden ni’n troi’r cwestiwn ar ei ben a gofyn beth yw eu hanghenion hwy? A beth allwn ni ei gynnig? Ai awr o lonyddwch a thawelwch maent yn chwilio amdano? Cefnogaeth trwy awr dywyll? Cyfleoedd i ymgysylltu a’r ysbrydol? Cyfle i wneud daioni? Cwmni? Sut medrwn ni eu gwasanaethu nhw?\nRydym yn ymwybodol iawn o’r problemau a’r heriau ac yn eu trafod yn ddiddiwedd, gan wneud rhyw fân newidiadau weithiau gyda’r bwriad o geisio denu aelodau newydd. Ond mae’r amser i wneud newidiadau bychain wedi hen fynd heibio, ers o leiaf deugain mlynedd. Y cwestiwn sylfaenol i’w ofyn yw ai’n pwrpas ni yw chwilio am aelodau i’n cryfhau ni fel y medrwn lynu at yr hen ffyrdd ac ymwrthod a phob newid? Neu ai’n gwir bwrpas yw dilladu’r noeth, bwydo’r newynog a chroesawu’r dieithryn?\nEfallai daw ambell i gynulleidfa i’r casgliad mai’r pwrpas yw cynnal gwasanaeth misol ar ddydd Sul wedi ei arwain gan bregethwr gwadd, cynnal noson goffi blynyddol i chwyddo’r coffrau, chwilio am griw o blant ufudd i’n diddanu mewn ambell wasanaeth arbennig a threfnu cinio i Urdd y Merched, er nad ydynt wedi cwrdd ers blynyddoedd, gan efallai roi un casgliad y flwyddyn i Gymorth Cristnogol er mwyn teimlo’n hael. Os dyna’r pwrpas, rhaid hefyd derbyn y bydd y drws yn cau yn fuan iawn. Efallai bod angen cymorth ar y cynulleidfaoedd hyn i sylweddoli nad oes unrhyw gywilydd yn hyn. Gwell cau’r drws, a chefnogi’r rhai sy’n barod i gwrdd ag anghenion y cymunedau rydym yn rhan ohonyn nhw heddiw. Heb bwrpas eglur, nid oes dyfodol.\nCofnodwyd hwn yn E-Fwletin ar Mawrth 27, 2022 gan Golygydd.\nE-fwletin 20 Mawrth 2022\nArgyfwng dyn, cyfle Duw.\nHanes sefydlu Ty Croeso, Bethlehem Newydd, San Clêr yw testun ein neges y tro hwn.\nDaeth nifer fawr o erthyglau i’n sylw yn trafod yr argyfwng sydd yn wynebu ein heglwysi bellach – a hynny’n bennaf oherwydd dyfodiad aflwydd y pandemig. Cafwyd trafodaethau ac awgrymiadau ar sut i oroesi. Ond mae gwneud hynny nid yn unig yn nwylo ein Harglwydd ond yn fater i’r eglwys leol benderfynu ar y ffordd orau ymlaen. Ai mentro i newid ac arloesi neu aros yn yr unfan a gobeithio’r gorau?\nYn ein gofalaeth ni, mi benderfynwyd arloesi drwy ganfod ffordd i gryfhau’r weinidogaeth leol gan sicrhau dyfodol a sicrwydd i’r eglwys yn ogystal â gwneud cyfraniad i wasanaethu’r gymuned leol a bod o gymorth.\nYn dilyn trafodaeth fanwl, gwelwyd bod angen addasu ffurf yr addoli i ateb gofynion ein cynulleidfa gyfoes drwy osod technoleg fodern yn yr adeilad. Roedd y capel mewn sefyllfa i ariannu hynny. Teimlwyd bod angen mynd ymhellach er mwyn cynyddu presenoldeb y capel yn y gymuned leol a pherthnasedd yr eglwys i’r gymdogaeth, gan gynnig cymorth dyngarol yn ogystal. Dylai’r capel fod yn ganolfan weithgar a chroesawgar lle mae’r gymuned yn teimlo’n gyffyrddus. Canolfan aml-bwrpas yw’r nod – nid lle i gynnal oedfaon ar y Sul yn unig.\nI wireddu hynny byddwn yn trawsnewid y llawr isaf o’r capel a chreu lle addas i fudiadau’r gymuned ddod ynghyd. Bydd yn le i gynnig noddfa i’r unig a phawb arall a hoffai gyfarfod a chymdeithasu yno. Wrth wneud hyn rhaid inni fod yn ymwybodol o anghenion pobl anabl a phobl sy’n byw gyda dementia.\nSylweddolwyd bod yna gyfle ardderchog nawr i wireddu’r weledigaeth. Roedd yn bwysig bod rhywun wrth y llyw i gydlynu hyn i gyd ac i hyrwyddo’r prosiect, gan dynnu sylw’r enwadau eraill a gwneud y gymuned yn ymwybodol o’r hyn oedd yn digwydd. Weithiau, mae popeth yn cwympo i’w le ar yr union amser cywir!\nDaeth lawnsiad Rhaglen Arloesi a Buddsoddi gan Undeb yr Annibynwyr ac o wneud cais llwyddiannus, sicrhawyd arian am y bum mlynedd nesaf er mwyn cyflogi Swyddog Cymunedol i gydlynu’r cyfan a chydweithio gyda’r gweinidog yn y gwaith cenhadol. Mawr yw ein gwerthfawrogiad i’r Undeb am gefnogi ein gweledigaeth gan roi cyfle i’w wireddu. Ie, argyfwng dyn yw cyfle Duw.\nEnwyd y prosiect yn Tŷ Croeso a dyna’n union fydd ein hamcan. Erbyn nawr, mae’r technoleg fodern yn ei le a chais cynllunio wedi ei gyflwyno er mwyn trawsnewid yr adeilad. Mae’r Swyddog Cymunedol wedi ei apwyntio ac yn gweithio’n ddyfal yn lledaenu’r wybodaeth am y prosiect drwy lythyru, ysgrifennu erthyglau, cyfarfod â mudiadau lleol a gwneud partneriaethau er lles y gymuned gan sicrhau nawdd pellach er mwyn cefnogi’r gwaith. Mae pob apêl am gymorth, er enghraifft, i’r Banc Bwyd a Lloches y Menywod, wedi cael ymateb syfrdanol gan y gymuned yn ogystal â’r aelodau.\nRy’n ni’n cymryd camau bychain gyda’r nod o gyflawni pethau llawer mwy. Braf gweld bod hyn wedi ennyn bywyd a brwdfrydedd newydd ymhlith aelodau ein heglwys.\n“A gadewch i ni feddwl am ffyrdd i annog ein gilydd i ddangos cariad a gwneud daioni.” Hebreaid 10:24.\nCofnodwyd hwn yn E-Fwletin ar Mawrth 20, 2022 gan Golygydd.


Cliciwch ar y cyfeirnodau yn y canlyniadau ar gyfer pob cofnod sydd o ddiddordeb i chi. Bydd hyn yn ychwanegu'r cofnod at y Crynodeb.\nTrwy ailadrodd yr uchod ar gyfer unrhyw un o'r gwefannau GPM sydd yng nghasgliad UKBMD, gallwch ychwanegu rhagor o gofnodion at eich Crynodeb.\nO'r Crynodeb gallwch benderfynu pa dystysgrifau yr ydych am eu harchebu.\nMae'r cyfeirnodau ar y Crynodeb yn cysylltu â ffurflenni cais i'w hargraffu.\nOs yw’r gwasanaeth ar gael, gallwch archebu tystysgrifau ar-lein trwy ddilyn y cyfarwyddiadau yn y Crynodeb.\nBydd y cofnodion yn aros ar eich Crynodeb nes byddwch yn cau eich porwr.\nFel arall, gallwch ychwanegu amryw gofnodion at y Crynodeb. Dewiswch amrediad o gofnodion trwy glicio ar y blychau yn y golofn dde, a chlicio wedyn ar y botwm Ychwanegu dewisiadau at y Crynodeb ar waelod y canlyniadau. Ni chewch ddewis mwy na 100 ar y tro.\nPob rhanbarth Bwrdeistref Sirol Conwy (Llandudno) Gogledd Sir Ddinbych De Sir Ddinbych Sir y Fflint (Yr Wyddgrug) Gwynedd - Bangor Gwynedd - Caernarfon Gwynedd - De Meirionnydd (Dolgellau) Gwynedd - Penllyn (Y Bala) Gwynedd - Ardudwy (Blaenau Ffestiniog) Powys - Y Trallwng Powys - Machynlleth Powys - Y Drenewydd Bwrdeistref Sirol Wrecsam (Wrecsam) Ynys Môn (Llangefni)


Cwestiynau Cyffredin - St. David's Children Society\nCwestiynau Cyffredin -\nCwestiynau am Fabwysiadu\nMae Dewi Sant yn darparu gwasanaethau mabwysiadu ledled Cymru.\nGweithdrefn gyfreithiol yw mabwysiadu lle mae'r llys yn trosglwyddo'r holl hawliau a chyfrifoldebau oddi wrth y rhieni geni i'r rheini mabwysiadol. Mae hyn yn rhoi'r un hawliau i'r rhieni mabwysiadol a phe byddai'r plenytn wedi ei eni iddyn nhw.\nPam bod angen mabwysiadu?\nMae llawer o blant yn methu byw gyda'u teulu geni. Bydd y plant hyn wedi dod i sylw'r Awdurdod Lleol am fod eu teuluoedd wedi methu ymgodymu â gofalu amdanynt.\nFedra i fabwysiadu fy llysblentyn neu blentyn yn fy nheulu?\nYng Nghymdeithas Dewi Sant, byddwn yn paru teulu mabwysiadol gyda phlant sydd yn y system gofal maeth. Nid ydym yn ymdrin â mabwysiadu preifat, mabwysiadu llysblentyn, na gyda theulu estynedig sy'n ceisio mabwysiadu yn bersonol. Os ydych chi angen cymorth gyda hyn, dylech gysylltu â'ch awdurdod lleol neu gyfreithiwr preifat.\nOes yna lawer o blant ar gael i'w mabwysiadu?\nMae'r Adran Iechyd yn amcangyfrif bod tua 4,000 o blant yng ngofal awdurdodau lleol yng Nghymru a Lloegr ar hyn o bryd yn aros am deuluoedd mabwysiadol. Mae ymchwil gan BAAF yn dangos na fydd bron i 33% (1,500) o'r plant hyn yn cael eu gosod ar gyfer eu mabwysiadu yn bennaf oherwydd prinder teuluoedd ar gyfer plant hŷn, plant o ethnigrwydd gwahanol a phlant sy'n rhan o grŵp brodyr/chwiorydd mwy o ran maint. Fedrech chi fabwysiadu un o'r plant hyn?\nMae gan unrhyw un dros 21 oed yr hawl i wneud cais i fabwysiadu. Tra nad oes terfyn uwch ar oedran ar gyfer mabwysiadu, mae disgwyl y bydd rhiant mabwysiadol yn medru bod yn rhiant i blentyn nes iddo/iddo gyrraedd llawn oed.\nMae Dewi Sant yn croesawu ceisiadau oddi wrth:•\tParau priod neu barau mewn partneriaeth sifil•\tPobl sengl• Parau nad ydynt yn briod•\tUnigolion a theuluoedd â neu heb blant•\tTeuluoedd â'u plant wedi tyfu •\tPobl ag anabledd •\tPobl o bob cefndir hiliol•\tPobl o bob cred neu heb gred•\tMewn gwaith neu di-waith •\tPerchnogion cartref neu denantiaid â thenantiaeth bendant•\tRhaid i'r sawl sydd am fabwysiadu fod yn 21 oed neu'n hŷn. Tra nad oes terfyn uwch ar oedran ar gyfer mabwysiadu, mae disgwyl y bydd rhiant mabwysiadol yn medru bod yn rhiant i blentyn nes iddo/iddi gyrraedd 18 oed o leiaf.\nFedra i fforddio mabwysiadu?\nMae Dewi Sant yn croesawu ceisiadau oddi wrth y sawl sydd mewn gwaith a'r rhai hynny nad ydynt yn gweithio. Mae cymorth ariannol ar ffurf lwfansau mabwysiadu neu ffyrdd eraill o gefnogi ar gael yn fwy aml bellach, yn ddibynnol ar anghenion y plentyn gaiff ei fabwysiadu a'ch amgylchiadau ariannol chi.\nPwy yw Cymdeithas Plant Dewi Sant?\nRydym yn asiantaeth arbenigol, brofiadol iawn gyda 70 mlynedd o brofiad ymhob agwedd ar fabwysiadu. Rydym yn darparu paratoadau o ansawdd uchel ar gyfer mabwysiadu a gwasanaethau cefnogi cynhwysfawr yn dilyn mabwysiadu. Mae gennym gyswllt hirhoedlog a chadarnhaol gyda llawer sydd wedi dod yn rieni mabwysiadol trwy'r Gymdeithas. Rydym yn darparu gwasanaethau ledled Cymru. Mae ein prif swyddfa yng Nghaerdydd. Mae ein staff yn teithio'n eang i ddarparu gwasanaethau penigamp i'r teuluoedd hynny sy'n byw mewn rhannu eraill o'n hardal.\nFaint o bobl sydd wedi eu gwrthod ar gyfer mabwysiadu gan asiantaeth fabwysiadu?\nDangosodd ymchwil gan BAAF (2003) bod 96% o geisiadau i fabwysiadu a gyflwynwyd i baneli asiantaethau mabwysiadu gwirfoddol wedi eu cymeradwyo ar gyfer mabwysiadu. Cymdeithas Plant Dewi Sant yw'r unig asiantaeth fabwysiadu wirfoddol sy'n gweithio yng Nghymru yn unig.\nBeth os oes gennyf gollfarnau troseddol?\nBydd yn rhaid archwilio unrhyw gofnod o droseddau. Rydym yn gofyn i chi siarad â ni am rhain wrth i ni ddechrau ein cyswllt â chi. Bydd llawer o droseddau ddim o reidrwydd yn atal rhywun rhag mabwysiadu, ond byddai unrhyw drosedd yn erbyn plant yn diystyru cais. Ein bwriad yw sicrhau bod plant yn cael eu gosod mewn cartrefi diogel ac oherwydd hyn mae'n rhaid i ni gael gwiriadau DBS ac ystod o dystlythyrau eraill. Dylech ddweud wrthym bod amser am unrhyw honiadau a wnaed yn eich erbyn neu ymholiadau ar y gweill. Mae'n well o lawer i chi fod yn agored gyda ni o'r dechrau.\nBeth am ein hiechyd?\nRhaid i bawb sy'n dymuno mabwysiadu gael adroddiad meddygol wedi ei gwblhau gan eu meddyg teulu. Byddwn yn trafod unrhyw faterion iechyd gyda chi. Eto, mae rhai cyflyrau fyddai'n diystyru rhywun ar unwaith, ond mae disgwyl i'r sawl sydd yn mabwysiadu fod mewn iechyd da yn gyffredinol ac i ddisgwyl byw am gyfnod rhesymol. Byddwn yn ystyried amrywiol faterion ffordd o fyw gyda chi fel ysmygu a phwysau, am ein bod eisiau sicrhau, mor bell â phosibl, bod plant yn cael eu gosod gyda theuluoedd all ddiwallu eu hanghenion am amser hir i ddod.\nBeth fydd y gost i mi i fabwysiadu?\nDydyn ni ddim yn codi tâl arnoch i fabwysiadu trwy Dewi Sant. Er hyn, byddai angen i chi dalu am eich Archwiliad Mabwysiadu Meddygol; bydd eich meddyg teulu yn cwblhau hwn. Mae'r gost am wneud hyn yn amrywio fesul meddygon teulu felly os nad ydych yn sicr, cysylltwch â'ch meddyg teulu a gofyn am eu costau. Efallai bydd gofyn i chi hefyd dalu costau unrhyw wiriadau ychwanegol gan yr heddlu gall fod eu hangen os ydych wedi byw dramor ar unrhyw adeg. Unwaith mae'r plentyn/plant wedi eu gosod gyda chi, bydd yn rhaid i chi dalu costau'r llys tra bod y Gorchymyn Mabwysiadu yn cael ei gyflwyno.


Ac mae rhai rhwyd-foesau yn y sylwadau ar Apg29\nChrister Åberg fel emoji.\nAnhygoel ag y mae'n ymddangos, mae yna ychydig o (Noder: rhai) sydd yn gyson yn cael eu hunain yn y ciw ffasiwn nad yw byth yn ymddangos fel newid.\nAc mae rhai rhwyd-foesau yn y sylwadau ar Apg29.\n1⃣ Weithiau mae pobl yn neis dod i Loggerheads yn y sylwadau. Fy nghyngor i yw i beidio â dechrau trafod ac yn mynd yn erbyn ei gilydd. Gallwch ysgrifennu eich barn chi, yna mae'n dda.\nMaent yn trin ei gilydd y ffordd yr ydych am gael eu trin, fel arall does dim pwynt i unrhyw beth ysgrifennu.\n2⃣ Do rhywbeth amhriodol yn y sylwadau, gallwch roi gwybod i mi. Sylwadau bod sylwadau cwestiwn deletade bob amser yn gwobrwyo drwy gymryd i fyny deletade. Apg29 byth yn esbonio pam sylw yn deletad. Dylai hyn fod yn hunan-ddealltwriaeth.\n3⃣ Os ydych am feirniadu Apg29 neu drafod amdanaf (Christer Åberg), gallwch wneud hynny yn unrhyw le arall, ond nid yma.\n4⃣ Os ydych chi wedi cael cais yn y ciw cymedroli a byddem wrth ein bodd i ddod yn ôl i mewn a sylwadau, yna dim ond i chi gadw'r da Netiquette 🙂.\n5⃣ lluosogi dysgeidiaeth anghywir o gwrs Ni chaniateir. Sylwebyddion sydd yn gwneud hyn yn deletade ac addawodd yn y ciw cymedroli.\n6⃣ Gall Sylwebyddion sydd ond yn mynd yn erbyn yr hyn sydd wedi'i ysgrifennu yn yr erthyglau yn ei gwneud yn unrhyw le arall, ond nid yma.\n7⃣ gwrs, dim illegalities priodoli.\n❗ Anhygoel ag y mae'n ymddangos, mae yna ychydig o (Noder: rhai) sydd yn gyson yn cael eu hunain yn y ciw ffasiwn nad yw byth yn ymddangos fel newid.\n❤ Ond diolch i bob un ohonoch sydd yn ymddwyn yn dda ac yn ysgrifennu sylwadau da iawn gyda thôn cariadus ac iachawdwriaeth ar gyfer y llygaid! Rydych wedi creu hinsawdd neis iawn ar Apg29 a lledaenu persawr hyfryd!\n✔ Mae'r rheolau hyn wrth gwrs bönesidan hefyd. Ond byddwch yn ymwybodol bod yna bönesida a dim dudalen sgwrs neu "dudalen Argraffydd". Unrhyw beth nad yw'n gweddi neu deletas tacksägelseämnen.\n✔ Nid tynnu sylw pobl trwy enwi eu henw llawn, ac mae hyn yn berthnasol i'ch ysgrifennu.\n✔ Klagoböner, gweddïau ddial a hatböner yn amlwg nad groesawu.\n✔ Os gwelwch yn dda cael iachawdwriaeth eich llygaid pan fyddwch yn anfon bönämnen.\nOs oes gennych rywbeth i'w ddweud am hynny yn gorffwys ar egwyddorion Cristnogol, felly ysgrifennwch atom darllenydd e-bost! Dylai'r e-bost fod o leiaf 300 o eiriau, ond yn ddelfrydol 500 neu fwy. Tystio am Iesu, iachawdwriaeth, bedydd, bedydd yn yr Ysbryd, gweddïau a atebasant ac a cherdded gyda Iesu. Mae angen yn y cyfnod hwn rydym yn byw mewn!\nGallwch e-bostio yn uniongyrchol at Apg29 neu argraffu ddarllenydd e-bost yn y ffurflen .\nCofiwch fod negeseuon e-bost darllenydd a sylwadau yn cael eu barn eu hunain. Os yw'n cael ei ysgrifennu barn nad wyf yn rhannu, ni allwch rhoi'r bai i mi amdani! "Euogrwydd trwy gysylltiad" ( cymdeithas o ddyled ) yn cael eu heb eu cynnwys yma!\nMae hyn hefyd yn berthnasol i erthyglau a fideos sydd heb eu gwneud gan i mi, neu os byddaf yn cyfweld rhywun yn fy stiwdio nad wyf yn rhannu'r un farn ag ef.\nOnd sut falch fy mod bod chi ac eraill yn ymweld fy safle blog Apg29 ac edrych ar fy amryw darllediadau byw!\nRhannwch yn hapus gyda chymaint o bobl eraill ei bod yn ddynol bosibl!\nDduw bendithia chi helaeth ac yn cael 'n sylweddol yn dda!\nVecka 29, söndag 25 juli 2021 kl. 12:14


Agenda Y Pwyllgor Deisebau - Y Pedwerydd Cynulliad ar Dydd Mawrth, 2 Hydref 2012, 09.00 | Senedd\nDydd Mawrth, 2 Hydref 2012 09.00\nAgenda PDF 532 KB Gweld Agenda fel HTML\nCyswllt: Abigail Phillips Deputy Clerk: Sarita Marshall\nCafwyd ymddiheuriadau gan Bethan Jenkins. Roedd Jocelyn Davies yn dirprwyo ar ei rhan.\nP-04-409 Enwau Cymraeg i bob cefnffordd newydd yng Nghymru\nTudalen flaen , eitem 2.1 PDF 62 KB Gweld fel HTML (2.1/1) 6 KB\nYstyriodd y Pwyllgor y ddeiseb hon am y tro cyntaf.\nDatganodd William Powell fuddiant yn yr eitem hon, yn ogystal ag eitem 2.10, gan ei fod wedi cymryd rhan yn yr ymgyrch i ailenwi rhan o’r A470 yn y ‘Royal Welsh Way’.\nCytunodd y Pwyllgor i ysgrifennu at y Gweinidog Llywodraeth Leol a Chymunedau i ofyn am ei farn ar y ddeiseb.\nP-04-410 Cofeb Barhaol i Weithwyr Cymru\nTudalen flaen , eitem 2.2 PDF 190 KB Gweld fel HTML (2.2/1) 9 KB\nDatganodd William Powell a Joyce Watson fuddiant fel aelodau o Sefydliad Bevan.\nCytunodd y Pwyllgor i wneud darn o waith ar bwnc y ddeiseb hon.\nTudalen flaen , eitem 2.3 PDF 88 KB Gweld fel HTML (2.3/1) 7 KB\nGrwpio’r ddeiseb gyda deisebau eraill ar yr un pwnc;\nAnfon yr ymateb a gafwyd eisoes ar y pwnc hwn at y deisebwyr er gwybodaeth;\nSicrhau bod y Gweinidog yn ymwybodol o’r ddeiseb ddiweddaraf hon.\nP-04-412 Galw i Addoli ar y cyd gael ei Ddiddymu\nTudalen flaen , eitem 2.4 PDF 140 KB Gweld fel HTML (2.4/1) 7 KB\nCytunodd y Pwyllgor i anfon yr ymateb a gafwyd eisoes ar y pwnc hwn at y deisebydd er gwybodaeth, a chau’r ddeiseb.\nTudalen flaen , eitem 2.5 PDF 90 KB Gweld fel HTML (2.5/1) 6 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at y bwrdd iechyd lleol ar y mater, gan anfon copi at y Gweinidog Iechyd a Gwasanaethau Cymdeithasol yn ogystal â Chadeirydd y Pwyllgor Iechyd a Gofal Cymdeithasol.\nTudalen flaen , eitem 2.6 PDF 108 KB Gweld fel HTML (2.6/1) 7 KB\nTudalen flaen , eitem 2.7 PDF 206 KB Gweld fel HTML (2.7/1) 8 KB\nGrwpio’r ddeiseb hon gyda deisebau eraill ar yr un pwnc;\nYsgrifennu at Weinidog yr Amgylchedd a Datblygu Cynaliadwy i sicrhau ei fod yn ymwybodol o’r ddeiseb hon a gofyn iddo roi’r wybodaeth ddiweddaraf i’r Pwyllgor am ei gamau nesaf.\nTudalen flaen , eitem 2.8 PDF 47 KB Gweld fel HTML (2.8/1) 6 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at y Gweinidog Llywodraeth Leol a Chymunedau, yn ogystal ag Arriva Trains Wales i ofyn am eu barn.\nP-04-417 Achubwch Draeth Morfa ac ataliwch Lwybrau Troed Cyhoeddus 92 a 93 rhag cau\nTudalen flaen , eitem 2.9 PDF 227 KB Gweld fel HTML (2.9/1) 9 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at Weinidog yr Amgylchedd a Datblygu Cynaliadwy i ofyn am ei farn ar y ddeiseb, yn ogystal â’r awdurdod lleol a Tata Steel.\nP-04-418 Enwi'r A470 yn 'Brif Ffordd Tywysog Owain Glyndŵr'\nTudalen flaen , eitem 2.10 PDF 137 KB Gweld fel HTML (2.10/1) 7 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at y Gweinidog Llywodraeth Leol a Chymunedau a’r Gweinidog Tai, Adfywio a Threftadaeth i ofyn am eu barn ar bwnc y ddeiseb.\nTudalen flaen , eitem 2.11 PDF 127 KB Gweld fel HTML (2.11/1) 7 KB\nYsgrifennu at Weinidog yr Amgylchedd a Datblygu Cynaliadwy a’r Gweinidog Llywodraeth Leol a Chymunedau ar bwnc y ddeiseb;\nAros am ymateb y Gweinidog i adroddiad y Pwyllgor Amgylchedd a Chynaliadwyedd ar Bolisi Ynni a Chynllunio yng Nghymru ynghylch yr effaith ar dwristiaeth.\nP-04-420 Adeiladu Cofeb i Owain Glyndŵr\nTudalen flaen , eitem 2.12 PDF 190 KB Gweld fel HTML (2.12/1) 8 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at y Gweinidog Tai, Adfywio a Threftadaeth i ofyn am ei farn ar bwnc y ddeiseb.\nP-04-421 Rhwystro Trident rhag dod i Gymru\nTudalen flaen , eitem 2.13 PDF 64 KB Gweld fel HTML (2.13/1) 6 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at y Prif Weinidog i ofyn am ei farn ar bwnc y ddeiseb.\nTudalen flaen , eitem 2.14 PDF 114 KB Gweld fel HTML (2.14/1) 7 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at Weinidog yr Amgylchedd a Datblygu Cynaliadwy i ofyn am ei farn ar bwnc y ddeiseb.\nP-04-423 Cartref Nyrsio Brooklands\nTudalen flaen , eitem 2.15 PDF 162 KB Gweld fel HTML (2.15/1) 7 KB\nYsgrifennu at Weinidog yr Amgylchedd a Datblygu Cynaliadwy i ofyn am ei farn ar agwedd gynllunio ar y ddeiseb;\nGwneud darn o waith i ganfod a fyddai’r penderfyniad cynllunio hwn, pe bai’n mynd rhagddo, yn enghraifft gyntaf o leoliad o’r fath ac a fyddai hyn yn gosod cynsail.\nP-04-424 Cadw gwasanaethau yn Ysbyty Castell-nedd Port Talbot\nTudalen flaen , eitem 2.16 PDF 111 KB Gweld fel HTML (2.16/1) 7 KB\nP-04-425 Tîm Cymru\nTudalen flaen , eitem 2.17 PDF 116 KB Gweld fel HTML (2.17/1) 7 KB\nYstyriodd y Pwyllgor y ddeiseb hon am y tro cyntaf a chytunodd i ysgrifennu at y Prif Weinidog i ofyn am ei farn ar y pwnc.\nTudalen flaen , eitem 3.1 PDF 77 KB Gweld fel HTML (3.1/1) 5 KB\nTrawsgrifiad - 10 Ionawr 2012 , eitem 3.1 PDF 226 KB Gweld fel HTML (3.1/2) 15 KB\nGohebiaeth - Deisebwr i'r Clerc , eitem 3.1 PDF 351 KB Gweld fel HTML (3.1/3) 85 KB\nYstyriodd y Pwyllgor ohebiaeth yn ymwneud â’r ddeiseb hon a chytunodd i:\nAnfon y wybodaeth a ddarparwyd gan y deisebydd at y Gweinidog Llywodraeth Leol a Chymunedau fel tystiolaeth i’w ystyried;\nYsgrifennu at CLlLC i ofyn a yw unrhyw awdurdod lleol yn ystyried gweithredu cynlluniau lleoedd sy’n cael eu rhannu ar ffyrdd y maent yn gyfrifol amdanynt, gan amgáu’r wybodaeth a ddarparwyd gan y deisebydd.\nP-04-391 Ffordd osgoi Llandeilo\nTudalen flaen , eitem 3.2 PDF 58 KB Gweld fel HTML (3.2/1) 6 KB\nGohebiaeth - Deisebwr i Gyngor Sir Caerfyrddin , eitem 3.2 PDF 141 KB Gweld fel HTML (3.2/2) 14 KB\nGohebiaeth - Y Gweinidog i'r Cadeirydd , eitem 3.2 PDF 750 KB\nYstyriodd y Pwyllgor ohebiaeth yn ymwneud â’r ddeiseb hon ac, o ystyried cyngor y Gweinidog y gallai’r deisebydd wneud gwrthwynebiad ffurfiol i’r cynigion unwaith y bydd y dogfennau perthnasol wedi’u cyhoeddi, cytunodd i:\nWneud cais am fanylion o pryd mae’r dogfennau’n debygol o gael eu cyhoeddi er mwyn anfon y wybodaeth hon ymlaen at y deisebydd;\nTudalen flaen , eitem 3.3 PDF 72 KB Gweld fel HTML (3.3/1) 5 KB\nP-04-371 Tocynnau teithio rhatach ar drafnidiaeth gyhoeddus i bob plentyn hyd at 18 oed\nTudalen flaen , eitem 3.4 PDF 54 KB Gweld fel HTML (3.4/1) 5 KB\nP-04-382 Costau teithio i fyfyrwyr ar drafnidiaeth gyhoeddus\nTudalen flaen , eitem 3.5 PDF 48 KB Gweld fel HTML (3.5/1) 4 KB\nGohebiaeth - Darren Millar AC a Myfyrwyr i'r Cadeirydd , eitem 3.5 PDF 3 MB\nGohebiaeth - Y Gweinidog i'r Cadeirydd , eitem 3.5 PDF 742 KB\nYstyriodd y Pwyllgor ohebiaeth yn ymwneud â’r deisebau hyn a chytunodd i ysgrifennu at ddeisebwyr P-04-361 i ofyn am ymateb ffurfiol i lythyr y Gweinidog.\nTudalen flaen , eitem 3.6 PDF 214 KB Gweld fel HTML (3.6/1) 10 KB\nGohebiaeth - Is-ysgrifennydd Seneddol i'r Cadeirydd , eitem 3.6 PDF 511 KB\nGohebiaeth - Y Gweinidog i'r Cadeirydd , eitem 3.6 PDF 611 KB\nAnfon ymateb y Gweinidog ymlaen at y deisebydd a gofyn am fanylion/cofnodion o faterion diogelwch;\nYsgrifennu at y corff/cyrff priodol i ofyn a oes materion diogelwch ar ochr Lloegr o’r ffin;\nYsgrifennu at y Gweinidog i ofyn iddo drafod y mater â’i swyddog cyfatebol yn Lloegr.\nTudalen flaen , eitem 3.7 PDF 480 KB Gweld fel HTML (3.7/1) 14 KB\nGohebiaeth - Y Cadeirydd i Gyngor Sir Ceredigion , eitem 3.7 PDF 4 MB\nGohebiaeth - Cyngor Sir Ceredigion i AGGCC , eitem 3.7 PDF 906 KB\nGohebiaeth - AGGCC i'r Cadeirydd , eitem 3.7 PDF 1 MB\nYstyriodd y Pwyllgor ohebiaeth yn ymwneud â’r ddeiseb hon a chytunodd i ofyn am ymateb gan Gyngor Sir Ceredigion ynghylch y pryderon a amlinellwyd gan y Pwyllgor yn ei ohebiaeth flaenorol.\nP-03-263 Rhestru Parc y Strade\nTudalen flaen , eitem 3.8 PDF 716 KB Gweld fel HTML (3.8/1) 17 KB\nGohebiaeth - Taylor Wimpey i'r Cadeirydd , eitem 3.8 PDF 647 KB\nYstyriodd y Pwyllgor ohebiaeth yn ymwneud â’r mater hwn a chytunodd i:\nAnfon yr ohebiaeth ddiweddaraf gan y deisebydd at y Gweinidog;\nSicrhau bod y Pwyllgor yn cael copi o adroddiad Cadw ar sut y gellir nodi treftadaeth chwaraeon ar y Gofrestr o Barciau a Gerddi Hanesyddol.\nP-04-322 Galw am ryddhau gafael Cadw ar eglwysi\nTudalen flaen , eitem 3.9 PDF 80 KB Gweld fel HTML (3.9/1) 4 KB\nGohebiaeth - Y Gweinidog i'r Cadeirydd , eitem 3.9 PDF 675 KB\nYstyriodd y Pwyllgor ohebiaeth yn ymwneud â’r ddeiseb hon a chytunodd i ysgrifennu at y Gweinidog i ofyn iddo a fydd gweithgor Tasglu Adeiladau Hanesyddol yn cael ei sefydlu ac a fydd yn cynnwys eglwysi annibynnol, gan anfon copi at Gadeirydd y Pwyllgor Amgylchedd a Chynaliadwyedd.\nTudalen flaen , eitem 3.10 PDF 217 KB Gweld fel HTML (3.10/1) 8 KB\nNodyn am y cyfarfod â'r deisebwr , eitem 3.10 PDF 269 KB Gweld fel HTML (3.10/2) 9 KB\nNodyn am yr ymweliad ag Ysbyty Gogledd Cymru , eitem 3.10 PDF 274 KB Gweld fel HTML (3.10/3) 13 KB\nCytunodd y Pwyllgor i ysgrifennu at Gyngor Sir Dinbych i ofyn yn ffurfiol ei fod yn ystyried ei strategaeth gyfathrebu â’r gymuned ar y mater hwn a’i fod yn ystyried cyfarfod â deisebwyr i drafod cynlluniau ar gyfer yr adeilad, lle mae’r rhain yn hysbys ac yn gallu eu gwneud yn gyhoeddus.\nTudalen flaen , eitem 3.11 PDF 214 KB Gweld fel HTML (3.11/1) 8 KB\nGohebiaeth - Bron Afon i'r Cadeirydd , eitem 3.11 PDF 222 KB\nGohebiaeth - Y Gweinidog i'r Cadeirydd , eitem 3.11 PDF 253 KB\nYstyriodd y Pwyllgor ohebiaeth yn ymwneud â’r ddeiseb a chytunodd i:\nYsgrifennu at Dai Cymunedol Cymru am farn ar yr achos hwn ac ar ddefnydd tai gwarchod yn gyffredinol yn y dyfodol;\nYmgysylltu ymhellach â’r Aelod Cynulliad lleol ar achos Kennard Court.\nP-04-378 Ymestyn Ardal o Harddwch Naturiol Eithriadol Gŵyr\nTudalen flaen , eitem 3.12 PDF 428 KB Gweld fel HTML (3.12/1) 12 KB\nGohebiaeth - Y Gweinidog i'r Cadeirydd , eitem 3.12 PDF 706 KB\nGohebiaeth - Deisebwr i'r Pwyllgor , eitem 3.12 PDF 128 KB Gweld fel HTML (3.12/3) 5 KB\nO ystyried yr ymateb a gafwyd gan y Gweinidog mewn cysylltiad â’r ddeiseb hon, cytunodd y Pwyllgor i gau’r ddeiseb.\nP-04-324 Dywedwch Na i Tan 8 – Ffermydd Gwynt a Llinellau Pŵer Foltedd Uchel\nTudalen flaen , eitem 3.13 PDF 359 KB Gweld fel HTML (3.13/1) 11 KB\nGohebiaeth - Deisebwr i'r Cadeirydd , eitem 3.13 PDF 1 MB\nYstyriodd y Pwyllgor ohebiaeth yn ymwneud â’r ddeiseb hon a chytunodd i’w chau.\nP-04-383 Yn erbyn dynodiad Parth Perygl Nitradau ar gyfer Llyn Llangors\nTudalen flaen , eitem 3.14 PDF 53 KB Gweld fel HTML (3.14/1) 6 KB\nGohebiaeth - Deisebwr i'r Pwyllgor , eitem 3.14 PDF 4 MB\nNodyn am yr ymweliad â Fferm Glan Aber Farm yn Ninbych , eitem 3.14 PDF 283 KB Gweld fel HTML (3.14/3) 9 KB\nYstyriodd y Pwyllgor ohebiaeth yn ymwneud â’r ddeiseb hon a chytunodd i rannu llythyr y deisebydd â’r Gweinidog.\nP-04-390 Dynodi Gwarchodfa Natur Penrhos Caergybi (parc arfordir) yn Warchodfa Natur Genedlaethol\nTudalen flaen , eitem 3.15 PDF 259 KB Gweld fel HTML (3.15/1) 9 KB\nGohebiaeth - Cyngor Sir Ynys Môn i'r Cadeirydd , eitem 3.15 PDF 520 KB\nGohebiaeth - Y Gweinidog i'r Cadeirydd , eitem 3.15 PDF 657 KB\nYstyriodd y Pwyllgor ohebiaeth yn ymwneud â’r ddeiseb hon a chytunodd i ysgrifennu at Gyngor Cefn Gwlad Cymru i holi a yw wedi ystyried cais i’r ardal gael ei dynodi yn Warchodfa Natur Genedlaethol ac, os felly, beth oedd y penderfyniad.\nTudalen flaen , eitem 3.16 PDF 41 KB Gweld fel HTML (3.16/1) 6 KB\nGohebiaeth - Y Gweinidog i'r Cadeirydd , eitem 3.16 PDF 617 KB\nOfyn am fanylion am amseru’r ymgynghoriad ar y ddeddfwriaeth arfaethedig i weithredu Rheoliad EC 1099-2009 er mwyn rhoi gwybod i’r deisebydd;\nSicrhau bod y Pwyllgor yn gwybod beth yw canlyniad yr ymgynghoriad.\nTudalen flaen , eitem 3.17 PDF 113 KB Gweld fel HTML (3.17/1) 7 KB\nGohebiaeth - Y Gweinidog i'r Cadeirydd , eitem 3.17 PDF 661 KB\nSicrhau bod y Gweinidog yn rhoi’r wybodaeth ddiweddaraf i’r Pwyllgor am ganlyniadau’r ymgynghoriad ac unrhyw benderfyniadau sy’n codi ohono.\nP-03-221 Gwell triniaeth traed drwy'r GIG\nGohebiaeth - Y Gweinidog i'r Cadeirydd , eitem 4.1 PDF 628 KB\nP-04-401 Y Gymraeg yn ein Cynulliad ni\nGohebiaeth - Y Llywydd i'r Cadeirydd , eitem 4.2 PDF 870 KB\nDiolchodd y Cadeirydd i Abigail Phillips am ei gwaith fel clerc y Pwyllgor dros y flwyddyn ddiwethaf.


Gweithgareddau Eisteddfod Dydd Llun – Newyddion a Digwyddiadau, Prifysgol Bangor\nGweithgareddau Eisteddfod Dydd Llun\nYn yr Eisteddfod Genedlaethol yn Ninbych, bydd Ysgol y Gymraeg yn dathlu’r cyfle a gafodd yn ystod y flwyddyn ddiwethaf i gydweithio â thri chwmni ym maes cyhoeddi Cymraeg, sef Gwasg y Bwthyn, Gwasg Carreg Gwalch, a Barn Cyf.\nI nodi'r cydweithio â Gwasg y Bwthyn, caiff cyfrol o gerddi ‘Ai Breuddwydion Bardd Ydynt?’ gan John Gruffydd Jones (Gwasg y Bwthyn) ei lansio fore Llun, 5 Awst, am 11.30 o’r gloch ym mhabell y brifysgol. Bydd hwn yn ddathliad dwbl, gan fod John hefyd wedi cwblhau cwrs MA Ysgrifennu Creadigol ym Mhrifysgol Bangor yn 2012.\nCaiff y gyfrol 'Sgyrsiau Noson Dda' (Gwasg Carreg Gwalch) gan Dyfed Evans ei lansio'r un diwrnod am 12.45 o’r gloch ym mhabell Prifysgol Bangor. Cafodd y gwaith o brosesu a chynhyrchu'r gyfrol hon ei hwyluso gan Gwenno Gruffydd myfyrwraig Mynediad i Radd Meistr ym Mangor mewn partneriaeth â Gwasg Carreg Gwalch, Llanrwst. Mae’r cynllun Mynediad i Radd Meistr yn rhoi cyfle i fyfyrwyr weithio ar brojectau MA mewn cydweithrediad â’u goruchwilwyr academaidd a chwmni neu gorff allanol . Fe’i gyllidir yn rhannol gan Gronfa Gymdeithasol Ewropeaidd drwy’r rhaglen Cydgyfeiriant Cronfa Gymdeithasol Ewrop Llywodraeth Cynulliad Cymru ar gyfer Gorllewin Cymru a’r Cymoedd.\nAm yr ail flwyddyn yn olynol, mae Ysgol y Gymraeg wedi cydweithio ar broject Mynediad i Radd Meistr gyda Cwmni Barn Cyf, sy'n gyfrifol am gyhoeddi'r cylchgrawn materion cyfoes a diwylliannol 'Barn'. I ddathlu llwyddiant y cydweithio hwn, cynhelir darlith flynyddol y cylchgrawn ym mhabell Bangor am 2 o’r gloch brynhawn Mawrth. Y darlithydd eleni fydd Guto Bebb AS.\nYr Ysgol Dysgu Gydol Oes fydd yn cymryd yr awenau am 2.00 o’r gloch gyda’r ddarlith ‘Atebion Cymreig i argyfwng deallusol y diwylliant Eingl Americanaidd’ gan Selwyn Williams, darlithydd o’r ysgol.\nTechnoleg Gyfieithu Cymraeg yn y Steddfod\nBrynhawn Llun am 4 o’r gloch, bydd tîm Uned Technolegau Iaith Canolfan Bedwyr yn arddangos rhai o uchafbwyntiau eu gwaith eleni.\nUn o’r cynnyrch mwyaf arloesol fydd yn cael ei ddangos fydd y system gyfieithu newydd, CyfieithuCymru.\nMeddai Delyth Prys, pennaeth yr uned “Dyma’r system gyntaf o’i bath sy’n canolbwyntio ar gyfieithu rhwng y Gymraeg a’r Saesneg. Fe wnaethon ni ei datblygu yn y lle cyntaf ar gyfer gwasanaeth cyfieithu mewnol Prifysgol Bangor, ond o weld y diddordeb ynddi gan gyrff eraill yng Nghymru, rydyn ni wedi datblygu fersiwn masnachol ohoni. Mae’n bwysig fod yr offer technolegol mwyaf blaenllaw ar gael i gyfieithwyr Cymru, ac mae’r system hon yn cyflymu’r gwaith yn fawr, ac yn helpu rheoli’r ansawdd ar yr un pryd – peth prin iawn i ddarn o feddalwedd allu ei wneud”.\nDisgrifiad o’r system\nMae’r system gyfieithu yn cynnwys elfennau sy’n rheoli’r llif gwaith, o’r adeg pan fydd cwsmer yn archebu cyfieithiad, drwy’r broses o ddyrannu’r gwaith i gyfieithydd penodol, ei anfon yn ôl at y cwsmer, ei archifo a chynhyrchu adroddiadau ac ystadegau am y gwaith cyfieithu. Mae hefyd yn cynnwys cymorth cyfieithu: cof cyfieithu, cyfieithu peirianyddol a gwiriwr sillafu a gramadeg. Yn y cof cyfieithu, mae brawddegau tebyg o hen gyfieithiadau yn codi ar y sgrin er mwyn arbed gorfod ail-gyfieithu’r un peth. Am y tro cyntaf erioed, mae awgrymiadau o raglen cyfieithu peirianyddol yr Uned Technolegau Iaith yn cael eu cynnig, yn yr un ffordd â deunydd o’r cof. Mae Cysill hefyd wedi’i integreiddio i’r cof, yn cywiro camgymeriadau wrth i’r cyfieithydd deipio. Mae geirfa gywir hefyd yn cael ei hawgrymu wrth i’r cyfieithydd deipio, ac mae’r cyfan yn cael ei gadw ar weinydd pell, neu yn ôl jargon y diwydiant heddiw, yn y “cwmwl”. Ystyr hyn yn ymarferol yw nad oes raid i’r cyfieithydd boeni am gynnal a chadw’r ochr dechnegol, y cyfan sydd angen ei wneud yw mewngofnodi gyda’i gyfrinair personol. Mae’r system yn cael ei rhannu rhwng cyfieithwyr mewn un corff neu sefydliad, ac mae modd iddyn nhw rannu cof a geirfa yn hwylus felly hefyd. Maen nhw hefyd yn gallu gweithio o bell, os oes ganddynt gyswllt gwe. Does dim esgus bellach dros fethu â gweithio os yw eira mawr neu lifogydd yn eu rhwystro rhag cyrraedd y swyddfa!\nHyfforddiant i ddiwydiant\nBydd cyfle yn y sesiwn hefyd i glywed mwy am gynllun Hyfforddiant Ieithoedd a Chyfieithu yr uned (TILT). Mae hwn yn gynllun ar y cyd â Phrifysgol Abertawe dan nawdd Llywodraeth Cymru a’r Undeb Ewropeaidd. Y nod yw gwella sgiliau iaith a chyfieithu busnesau yng ngogledd a gorllewin Cymru, er mwyn rhoi gwell gwasanaeth i gwsmeriaid a’r cyhoedd. Bydd hyfforddiant ar gael ar dechnoleg cyfieithu ym Mhrifysgol Bangor yn defnyddio’r system CyfieithuCymru er mwyn dysgu cyfieithwyr a swyddogion iaith sut mae systemau cof cyfieithu yn gweithio. Dywedodd David Chan, prif ddatblygwr y system CyfieithuCymru sydd hefyd yn gweithio ar y project TILT: “Mae cwmnïau cyfieithu wedi bod yn gofyn i ni eu dysgu i ddefnyddio’r dechnoleg ers tro. O’r diwedd dyma gyfle i ni wneud hynny go iawn, a chyfle i’r cyfieithwyr astudio’n rhan-amser ar fodiwlau MA Cyfieithu ar yr un pryd.”\nYn ogystal â hyfforddiant i gyfieithwyr, bydd TILT yn cynnig gwersi Cymraeg, Ffrangeg, Sbaeneg, Almaeneg, Japaneg a Tsieinëeg i gwmnïau, unwaith eto gan wneud defnydd o’r dechnoleg ddiweddaraf i hwyluso’r gwaith.


Sgwrsio Quinara. Sgwrsio am ddim gyda dieithryn ar hap yn syth o Quinara.\nCroeso i Chatroulette QuinaraCyswllt i berson aleatory unrhyw le yn y byd. Gyda Chatroulette Quinara gallwch ddewis rhwng yr opsiynau canlynol:- Sgwrs am ddim gyda phob math o bobl o Quinara. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Quinara:


Llyfrgell Owen Phrasebank - pant\nYntau'n falch cael dweud hanes Leusa'r Pant yn rhoi'r bêl fain drwy'i chlocsen yn ei hast, "a 'na hi, Ann, mi fydd yn gorfod cario'i throed drwy'r haf!" Gwenu'n dosturiol a wnaeth mam.\nRoedd o yn byw mewn pant gyda bryniau bob ochr iddo.\nYn ôl Syr Ifor Williams daw'r enw o 'cafn', sef pant o fath.\nBrigstocke, YH, Blaen-pant, Ceredigion, na wyddai am yr un ysgol yn yr ardal lle'r oedd athro neu athrawes gymwys.\nAdeiladwyd hwn ar dir a gafwyd gan Owen Roberts, Ty'n Pant, a phregethwyd ar ei agoriad gan y Parchedigion Thomas Charles a Ffowc Evans.


Telerau ac amodau amgueddfeydd\nCartref > Trigolion > Hamdden, parciau a digwyddiadau > Amgueddfeydd a'r Celfyddydau > Telerau ac amodau amgueddfeydd\nAmodau a thelerau: Ymweld â STORIEL neu Amgueddfa Lloyd George\nRhaid i chi drefnu apwyntiad cyn ymweld â STORIEL neu Amgueddfa Lloyd George.\nGallwch drefnu apwyntiad ar-lein neu drwy ffonio\nAmgueddfa Lloyd George:\nMae grwpiau'n gyfyngedig hyd at 6 o bobl. Dylai pawb yn eich grŵp fod o'r un cartref neu swigen. Mae hyn yn unol â deddfwriaeth Llywodraeth Cymru.\nMae archebion ar gael 30 diwrnod ymlaen llaw.\nDim ond un toiled fydd ar gael at ddefnydd brys yn unig a rhaid glanhau'r toiled hwn gyda glanweithyddion a ddarperir cyn ac ar ôl ei ddefnyddio. Bydd ein toiledau ar agor i ymwelwyr yn unig.\nSTORIEL yn unig: dim ond ar ddechrau neu ar ddiwedd eich ymweliad y bydd toiled ar gael.\nPeidiwch â chyrraedd mwy na 5 munud cyn eich apwyntiad. Bydd aelod o staff yn eich croesawu wrth y drws. Ni all yr Amgueddfa warantu mynediad i gwsmeriaid sy'n cyrraedd fwy na 15 munud ar ôl yr amser cychwyn a nodir ar eu Tocyn.\nBydd eich ymweliad yn awr o hyd gyda llif unffordd trwy'r adeilad, bydd ymweliad a siop Storiel ar ddiwedd eich ymweliad neu drwy giwio y tu allan. Bydd glanweithydd dwylo yn ardal ein siop. Bydd gofyn i chi ei ddefnyddio yma hefyd os ydych chi'n dymuno trin unrhyw eitemau. Fodd bynnag, gofynnwn i chi beidio â thrafod eitemau oni bai bod hynny'n hollol angenrheidiol. Rydym yn annog talu mewn modd di gyswllt.\nGyda gofid mawr rydym wedi penderfynu dileu'r rhan fwyaf o'n gweithgareddau fel gwisgo i fyny a thrafod casgliadau. Yn ogystal, ni fydd ein sgriniau rhyngweithiol, sy'n gofyn am gyffwrdd a defnyddio ffonau clust ac ati, ar gael. Lle bo modd, rydym wedi ychwanegu codau QR at y dehongli fel y gallwch wylio / gwrando yn ddigidol ar eich dyfais eich hun. Dewch â'ch clustffonau eich hun.\nAmgueddfa Lloyd George yn unig: Mae'n destun gofid mawr ein bod wedi gwneud y penderfyniad i gael gwared ar rai agweddau ar y daith gan gynnwys, er enghraifft, y ffilm yn y theatr a'r ymweliad â bwthyn Highgate, fodd bynnag, gallwch ymweld â gardd y bwthyn o hyd.\nBydd angen i chi ddod â'ch cyfeirnod archebu a'ch ID ar gyfer aelodau o'ch grŵp yn unol â rheoliadau Llywodraeth Cymru.\nGallai aelod o staff gysylltu â chi cyn eich slot i gael mwy o wybodaeth fel y byddwch chi'n mwynhau ac yn cael y profiad gorau.\nYn unol â deddfwriaeth Llywodraeth Cymru, bydd yn ofynnol i'r holl staff ac ymwelwyr wisgo gorchuddion wyneb. Bydd staff naill ai y tu ôl i sgrin neu byddant yn cadw pellter 2m oddi wrth gwsmeriaid bob amser.\nPeidiwch â mynychu os ydych chi neu aelod o'ch grŵp wedi dioddef unrhyw symptomau Covid-19 yn ystod y 10 diwrnod diwethaf cyn eich ymweliad, os ydych wedi bod mewn cysylltiad â pherson a oedd â symptomau Covid-10 neu os ydych wedi dychwelyd o wlad sydd ar y rhestr cwarantîn.\nOs na allwch ymweld am unrhyw reswm, cysylltwch â ni cyn gynted â phosibl fel y gallwn gynnig eich slot i rywun arall:\nNi fydd yn bosibl derbyn eitemau ar gyfer y casgliad yn ystod eich ymweliad oni bai eich bod wedi gwneud trefniadau ymlaen llaw gyda'n Swyddog Casgliadau.\nNi chaniateir trosglwyddo neu ailwerthu eich Tocynnau at ddibenion masnachol neu am bremiwm. Os yw Tocyn yn cael ei drosglwyddo neu ei ailwerthu yn groes i'r amod hwn, gwrthodir mynediad i Amgueddfa.\nEr mwyn cydymffurfio â gwasanaeth olrhain, mae angen manylion y person arweiniol yn eich archeb a rhif ffôn ar gyfer yr unigolyn hwnnw. Bydd y wybodaeth yn cael ei chadw am 21 diwrnod ac yna'n cael ei gwaredu yn unol â chanllawiau GDPR.\nPolisi ad-dalu a chyfnewid ar gyfer tocynnau\nNi fydd yn ofynnol i Amgueddfa Lloyd George ad-dalu'ch Tocynnau ar ôl eu prynu.\nOs na all Amgueddfa Lloyd George ganiatáu ichi ad-dalu'ch Tocyn ar y dyddiad(au) y cytunwyd arnynt oherwydd nad yw'n bosibl darparu mynediad bydd yr Amgueddfa'n aildrefnu dyddiad arall ar gyfer eich ymweliad â gwerth wyneb y Tocynnau prynu.\nMewn amgylchiadau eithriadol, bydd ad-daliadau yn cael eu hasesu yn ôl disgresiwn y staff rheoli.


Hafan > Amdanom ni > Cabinet a Gweinidogion > Datganiadau > Datganiad Ysgrifenedig - Cyflogau Rhanbarthol a Niweidio Cyflogaeth Datganiad Ysgrifenedig - Cyflogau Rhanbarthol a Niweidio Cyflogaeth\nJane Hutt, y Y Gweinidog Cyllid ac Arweinydd y Tŷ Ar 8 Mai, cyhoeddais y dystiolaeth ar Gyflogau Marchnadoedd Rhanbarthol a Lleol a gyflwynodd Llywodraeth Cymru i’r Cyrff Adolygu Cyflogau er mwyn iddynt ei hystyried. Mae’r dystiolaeth honno, a gasglwyd gan Brif Economegydd Llywodraeth Cymru, yn dangos yn glir bod yr achos dros gyflwyno cyflogau yn y sector cyhoeddus sy’n amrywio ar sail marchnadoedd rhanbarthol a lleol yn hynod wallus. Rydym yn dal i ddisgwyl i’r Cyrff Adolygu Cyflogau gyhoeddi eu hargymhellion.\nMae’r dystiolaeth a gyflwynwyd gennym i’r Cyrff Adolygu Cyflogau’n nodi’r canlynol: Pe baem yn ail-gyfrifo’r dadansoddiad a gymeradwyir gan y Trysorlys gyda ffynhonnell ddata fwy a mwy cyfredol, byddai’r premiwm ar gyfer Cymru’n lleihau’n sylweddol a gwelir nad yw’r sefyllfa yng Nghymru’n wahanol iawn o safbwynt ystadegol i sefyllfa nifer o wledydd a rhanbarthau eraill yn y DU.\nO ran y gwahaniaethau rhwng cyflogau yn y sectorau cyhoeddus a phreifat yng Nghymru, mae’r rhain yn cael eu sbarduno i raddau helaeth gan y ffaith bod y rhai ar gyflogau isel, ac yn enwedig menywod ar gyflogau isel, o bosibl yn cael llai fyth o gyflog yn y sector preifat. Mae’r gwahaniaeth mewn cyflogau yng Nghymru’n cael ei ddylanwadu i raddau gan y ffaith bod y gyfran o swyddi “uwch” yn y sector preifat (y mathau o swyddi a geir mewn pencadlysoedd a phrif swyddfeydd rhanbarthol) yn is yng Nghymru o gymharu â gwledydd a rhanbarthau eraill yn y DU. Mae’r dystiolaeth yn dangos nad yw cyflogau cwmnïau mawr, aml-safle yn y sector preifat ar y cyfan yn amrywio o un rhanbarth i’r llall y tu allan i Lundain a De-ddwyrain Lloegr, a bod hyn felly’n cyd-fynd â chyflogau cyfredol y sector cyhoeddus. Nid oes unrhyw un wedi herio’r dystiolaeth hon o ddifrif; yn wir, mae’r dadansoddiadau mwyaf credadwy a gyhoeddwyd gan eraill, gan gynnwys y rhai a gyflwynwyd i’r Cyrff Adolygu Cyflogau gan Lywodraeth yr Alban ac i’r Office of Manpower Economics gan Gynulliad Gogledd Iwerddon, wedi dod i gasgliadau digon tebyg.\nMae wedi adolygu’r ymchwil ddiweddaraf ar ‘niweidio cyflogaeth’, gan nodi bod hyd a lled yr ymchwil yn ddigon cyfyngedig a bod y casgliadau’n amwys – sy’n cyd-fynd â chanfyddiadau eraill economegwyr academaidd annibynnol . Ychydig iawn o’r ymchwil bresennol sy’n uniongyrchol berthnasol i amgylchiadau Cymru, yn enwedig yn yr hinsawdd economaidd sydd ohoni. Un o gyfyngiadau allweddol llawer o’r dystiolaeth bresennol yw nad yw’n ystyried amrywiadau yn amodau’r farchnad lafur. Mae damcaniaeth economaidd yn awgrymu bod unrhyw effaith gan y sector cyhoeddus yn annhebygol o greu problemau mewn mannau ac ar adegau pan fo marchnadoedd llafur yn gymharol wan. Mae’n amlwg bod hon yn ystyriaeth hollbwysig wrth i ni feddwl am amgylchiadau Cymru, yn enwedig ar hyn o bryd.\nFel y nodwyd, mae niwed yn llai tebygol o ddigwydd ar adegau ac mewn mannau lle mae lefelau diweithdra’n gymharol uchel. Hefyd, o dan yr amgylchiadau hyn, mae gostwng cyflogau yn y sector cyhoeddus, sy’n arwain at lefelau gwario is, yn fwy tebygol o arwain at effeithiau canlyniadol a phobl yn colli eu swyddi. Felly, mae ymdrechion gan Lywodraeth y DU i ostwng neu rewi cyflogau yn y sector cyhoeddus yng Nghymru’n debygol o fod yn arbennig o niweidiol o dan yr amgylchiadau presennol. Fel y nodais yn fy Natganiad diwethaf, mae pob Plaid Wleidyddol a gynrychiolir yn y Cynulliad Cenedlaethol wedi croesawu’r dystiolaeth gan ein Prif Economegydd ac wedi cefnogi galwad Llywodraeth Cymru am i’r cynigion hyn gael eu tynnu’n ôl. Rwy’n gobeithio y gallwn ni barhau i weithio gyda’n gilydd i annog Llywodraeth y DU i gadarnhau ei Datganiad na wneir unrhyw newidiadau oni bai bod yna dystiolaeth gadarn i’w cefnogi. Gan ei bod hi bellach yn glir nad oes yna dystiolaeth gref i gefnogi’r newid hwn, dylai Llywodraeth y DU gyhoeddi ar unwaith ei bod yn tynnu’r polisi camarweiniol hwn yn ôl.\nDatganiad Ysgrifenedig - Cyflogau Rhanbarthol a Niweidio Cyflogaeth (194Kb)


Aderyn Cân: gwych!\nBeth ydy hwn, wyt ti'n holi? Wel, dyma llun rhagarweiniol o'r blogosphere yr iath Cymraeg. Mae'n rhagarweiniol iawn, achos mae cynnwys blogiau sy'n rhestru ar y Blogiaudur yn unig. Hefyd, mae'r llun yn amlygu y blogiau sy'n sylwi i blogiau eraill amlaf (the most) dros tair fis. Ond mi fydda i creu lluniau eraill efo meini prawf gwahanol a mwy o blogiau (a more lliwgar, dw i'n gobeithio) yn y dyfodol. Y way way dyfodol, achos rwan, dw i'n ar fy nghwyliau.\nNadolig llawen pobl!\npostwyd gan Zoe am 12:53 PM\nMae hwnna'n ddiagram diddorol iawn. Wedi bod wrthi'n ceisio dyfalu pwy yw'r clwstwr o bobl yn y canol (y 4, 5, 10, 22, 31 ac yn y blaen). Rwy'n dyfalu bod Gwenu Dan Fysiau, Arth sy'n Dawnsio, Morfablog, Rwdls Nwdls ac e-clectig rywle yn y canol hwnnw... ydw i'n iawn?\n(Newydd ddod ar draws y blog ma - mae'n grêt).\nTi'n ymron cywir, Rhys. 4 ydy Morfablog, 5 ydy Nwdls, 10 ydy Gwenu Dan Fysiau, 22 ydy Cer i Grafu, a 31 ydy Broch yng Nghod. Ond mae e-clectig yn sylwi yn aml hefyd; mae'i dot o y tu ol Gwenu dan Fysiau. Yn rhyfedd, dydy Arth sy'n Dawnsio ddim yn sylwi yn amlach na'r eraill (as often as the others). Mae Chris yn dot 23.\nCroeso i fy mlog!\nWedi darllen drafft o'r papur sy'n edrych yn ddiddorol iawn, gobeithio bydd lot o siartiau fel hyn (ond lliwgar!) ynddo :-)\nple agored i Newyddion S4C\ndydy'r flog ddim yn dyfod gwleidyddol yn unig, ond...\nfree speech rhan 2\nfree speech? beth ydy hwnna?


Blwyddyn y Môr fydd ymgyrch dwristiaeth Cymru yn 2018 - BBC Cymru Fyw\nBlwyddyn y Môr fydd ymgyrch dwristiaeth Cymru yn 2018\nMae Llywodraeth Cymru wedi lansio'r drydedd flwyddyn thematig mewn cyfres o ddigwyddiadau i hyrwyddo twristiaeth yng Nghymru.\nBlwyddyn y Môr fydd 2018, a hynny'n dilyn Blwyddyn Antur 2016 a Blwyddyn y Chwedlau 2017.\nNod y flwyddyn i ddod fydd ceisio rhoi cyfle i Gymru i sicrhau ei lle fel "y brif gyrchfan arfordirol" yn y DU.\nCafodd y syniad o flynyddoedd thematig ei ddatblygu er mwyn ceisio gwneud mwy o'r adnoddau naturiol sydd gan Gymru i'w cynnig i dwristiaid, ac unwaith eto bydd cyfres o ddigwyddiadau yn ystod y flwyddyn.\nBydd Croeso Cymru yn "parhau i gryfhau syniadau cadarnhaol am Gymru a herio syniadau hen ffasiwn amdani" gyda rhaglen er mwyn hyrwyddo cynnyrch, gweithgareddau, digwyddiadau a phrofiadau arbennig.\nDywedodd y Gweinidog Twristiaeth, Dafydd Elis-Thomas: "Wrth i ni lansio'r ymgyrch yma, mae hefyd yn newyddion gwych fod Cymru wedi cael ei henwi gan y Rough Guides yn y pumed lle gorau i ymweld yn ystod 2018 - tystiolaeth ein bod yn gwneud ein marc yn y farchnad gystadleuol yma.\n"Mae Blwyddyn y Môr hefyd yn rhoi cyfle i ni ddathlu'n llwybr arfordirol unigryw, 870 milltir o hyd, ein 230 o draethau a'n 50 o ynysoedd, a'r ffaith bod gennym fwy o draethau Baner Las y filltir nag unman arall ym Mhrydain.\n"Ond bydd Blwyddyn y Môr yn ymwneud â mwy na'n harfordir.\n"Bydd y flwyddyn yn rhoi cyfle i ni ganolbwyntio ar lannau môr Cymru gan gynnwys ein llynnoedd, afonydd a theithiau i'r môr, nid y môr unig, ac yn ddathliad o'n cymunedau arfordirol a'n diwylliant.\n"Mae cynaliadwyedd a'r amgylchedd morol yn uchel ar yr agenda fel y mae diogelwch ar y môr a sicrhau bod pawb yn mwynhau ein harfordir, ond mewn ffordd gyfrifol."\nYchwanegodd yr Arglwydd Elis-Thomas fod gan pobl o rannau eraill y DU weithiau "syniadau camarweiniol" ynglŷn â'r hyn oedd gan Gymru i'w gynnig, a bod yr ymgyrchoedd thematig yn ffordd o newid hynny.\nImage caption Enillodd y Gymraes Hannah Mills fedal aur yn Rio am hwylio\nLlysgennad Blwyddyn y Môr 2018 fydd Hannah Mills, enillydd medal aur Olympaidd am hwylio, a dywedodd: "Wrth dyfu i fyny yng Nghaerdydd ac archwilio arfordiroedd a moroedd o amgylch Cymru o Ynys Môn i'r Mwmbwls, mae arfordir Cymru wedi cael effaith enfawr ar lunio fy ngyrfa.\n"Mae gen i lu o atgofion a phrofiadau i'w trysori am hwylio yn y fath le godidog."\n'Hwb i'r economi'\nMae Llywodraeth Cymru wedi lansio ymgynghoriad cyhoeddus ar gyflwyno Cynllun Morol Cenedlaethol cyntaf Cymru (CMCC) gyda'r ymrwymiad i lunio ffordd gyd-gysylltiedig a chynaliadwy o gynllunio a rheoli'n harfordiroedd a'n moroedd a fydd yn ein helpu i wireddu'n gweledigaeth o fôr glân, iach, diogel, cynhyrchiol a bioamrywiol.\nMae'r blynyddoedd thematig hefyd wedi gwneud gwahaniaeth i'r economi, yn ôl Llywodraeth Cymru.\nMaen nhw'n dweud fod Blwyddyn Antur 2016 wedi dod â £370m ychwanegol i economi Cymru - cynnydd o 18% o'i chymharu â 2015.\nImage caption Yn ôl Llywodraeth Cymru fe wnaeth Blwyddyn Antur 2016 ddod â £370m yn ychwanegol i mewn i economi Cymru\nAr gyfer 2017 - Blwyddyn y Chwedlau - mae ffigyrau'r Llywodraeth yn awgrymu fod 42% o ymatebwyr yn dweud bod ganddynt fwy o ymwelwyr na'r llynedd.\nHefyd, cafwyd y nifer uchaf o ymweliadau â safleoedd Cadw ac Amgueddfa Cymru dros yr haf.\nYn 2019, fe fydd yr ymgyrch yn seiliedig ar y thema 'Darganfod'.\nMae Llywodraeth Cymru yn buddsoddi'n sylweddol mewn prosiectau a fydd yn hyrwyddo Blwyddyn y Môr yng Nghymru yn 2018.\nCafodd £2m o'r Gronfa Arloesi Cynnyrch Twristiaeth a'r Gronfa Ymgysylltu Twristiaeth Ranbarthol ei rannu ymhlith 38 o brosiectau ledled Cymru.\nMewn datganiad dywedodd Llywodraeth Cymru: "Mae'r cronfeydd hyn yn helpu'r sector preifat a'r sector cyhoeddus i ddatblygu prosiectau arloesol a chynnal y blynyddoedd thematig.\n"Gwneir buddsoddiad sylweddol mewn cyrchfannau arfordirol drwy ein cynllun Cyrchfannau Denu Twristiaeth, a ariennir gan yr UE.\n"Bydd Prosiect y Glannau, Bae Colwyn, yn agor yn 2018 yn sgil buddsoddiad o £3.9m a hefyd a £6.6m o fuddsoddiad ar gyfer terfynfa newydd gyfer y rheilffordd Ucheldir Cymru yng Nghaernarfon ac estyniad i gyfleusterau diwylliannol yn Galeri fel rhan o'r rhaglen ehangach i adfywio glannau Caernarfon.\n"Hefyd, mae gwaith wedi dechrau ar Ganolfan Morwrol Porthcawl, sy'n werth £5.5m."


Cynhwysiant digidol: pobl hŷn yn llai arunig, ond y cymorth yn dod i ben? | Wales Co-operative Centre\nCynhwysiant digidol: pobl hŷn yn llai arunig, ond y cymorth yn dod i ben?\nYr wythnos hon, mae Canolfan Cydweithredol Cymru wedi cyhoeddi “Digital Inclusion: Stronger Communities”, papur polisi sy’n archwilio effaith allgáu digidol ar bobl yng Nghymru ac yn dadlau dros brosiect cynhwysiant digidol penodol a pharhaus. Heddiw rydym yn edrych ar sut y mae pobl sydd wedi’u hallgáu’n ddigidol yn gallu bod yn arunig, a sut y daeth Victor ar-lein a goresgyn ei arunigrwydd.\nY dyddiau hyn, mae mwy a mwy o bobl yn defnyddio cyfryngau cymdeithasu i gefnogi a datblygu perthnasoedd â theulu a ffrindiau. Os na all pobl ddefnyddio’r Rhyngrwyd maent wedi’u hynysu. Ni fyddant yn gweld newyddion na lluniau a byddant yn cael eu heithrio o fywydau bob dydd rhai o’u teulu neu’u grwpiau cymdeithasol.\nMae pobl hŷn, pobl anabl a gofalwyr yn anghyfartal o debygol o gael eu hallgáu’n ddigidol. Gallant hefyd ei chael yn anoddach yn gorfforol i fynd allan i weld pobl wyneb yn wyneb. Dengys ymchwil bod ynysu yn gysylltiedig ag i iechyd gwael a marwolaeth mewn pobl hŷn: gall cynhwysiant digidol roi bywyd gwell a hirach i bobl.\nMae Victor yn dechnegydd sydd wedi ymddeol a ddatblygodd ei sgiliau cyfrifiadurol trwy gyrsiau a oedd yn cael eu cynnal gan Deudraeth Cyf yn rhan o Brosiect Gwynedd Ddigidol.\nMae ganddo ddiddordeb erioed mewn casglu hen ffotograffau a chofnodi hanes lleol. Roedd yn cyfathrebu’n rheolaidd â ffrindiau a chyd-gasglwyr dros y ffôn ac yn anfon a chael copïau o hen ffotograffau trwy’r post. Ers iddo gael ei gyflwyno i gyfrifiaduron gall bellach yrru a derbyn negeseuon, lluniau a dogfennau dros e-bost ac mae’n gallu defnyddio’r Rhyngrwyd i ymchwilio i’w hoff ddiddordeb. Mae hefyd yn defnyddio Skype yn rheolaidd i gadw mewn cysylltiad â theulu a ffrindiau.\nDywedodd Victor, “Mae’r cyrsiau hyn wedi fy ngalluogi i gyfathrebu â ffrindiau a theulu dros y byd mewn ffordd na feddyliais y byddai byth yn bosibl.\n“Cyn hyn, roedd y gost o ffonio a phostio’n golygu y bu’n rhaid i mi gyfyngu sut a phryd roeddwn yn cyfathrebu â’m ffrindiau, ond trwy ddefnyddio e-bost a Skype mae’r gost fwy neu lai wedi diflannu. Ar ôl y cyrsiau, prynais liniadur a gosod band eang gartref. Mae’n rhywbeth y meddyliais na fyswn byth yn ei wneud ond mae wedi gwneud gwahaniaeth mawr i’m bywyd a byddwn yn ei argymell i bawb.”\nMae mynd ar-lein wedi newid bywyd Victor yn llwyr, ond mae degau o filoedd rhagor fel ef. Os yw rhagor o bobl hŷn am oresgyn cael eu hynysu a byw bywydau cyfoethocach ac iachach o ganlyniad, mae angen i gymorth cynhwysiant digidol barhau.\n« Digital inclusion: older people less isolated, but support needs to continue!\nClosing the Jaws of Doom: co-operative approaches to public service delivery »


Dewch a’ch deinosoriaid a dreigiau ar daith yr haf yma i gael cyfle i ennill! cystadleuaeth newydd!\nRydych yma: Gwybodaeth am Cadw › Newyddion › Dewch a’ch deinosoriaid a dreigiau ar daith yr haf yma i gael cyfle i ennill! cystadleuaeth newydd!\nDydd Mercher 02 Awst 2017\nTeulu Dreigiau Cadw\nYm mis Mai eleni, croesawodd dreigiau Cadw, Dewi a Dwynwen, dau faban i’r byd. Ers hynny maent wedi bod yn teithio o amgylch cestyll Cymru. Ar yr un pryd, mae Amgueddfa Cymru yn gofyn i bobl helpu i ddarganfod deinosor oedd yn rhydd yng nghanol Caerdydd, ond erbyn hyn wedi cael ei gweld yn nifer o amgueddfeydd cenedlaethol Cymru.\nNawr, mae’r ddau sefydliad ynghyd â'r Ffederasiwn Amgueddfeydd ac Orielau Cymru, yn annog ymwelwyr i gestyll chwedlonol Cymru, ac amgueddfeydd cenedlaethol a lleol dros yr haf, i dynnu lluniau o'u deinosoriaid a dreigiau eu hunain mewn lleoliadau chwedlonol.\nMae ymwelwyr yn cael eu hannog i dynnu lluniau o'u draig neu ddeinosor degan ar leoliad am gyfle i ennill un o'r gwobrau gwych hyn:\n• Gwobr 1af: Tegan Deinosor gan Jojo Maman Bébé, tocyn teulu i'r arddangosfa Deinosoriaid yn Deor yn Amgueddfa Genedlaethol Caerdydd a Thocyn Crwydro 7 diwrnod gan Cadw.\n• 2ail wobr: Bag nwyddau deinosor, tocyn teulu i'r arddangosfa Deinosoriaid yn Deor a Thocyn Crwydro 7 diwrnod gan Cadw.\n• 3ydd gwobr: Tocyn teulu i'r arddangosfa Deinosoriaid yn Deor a Thocyn Crwydro 7 diwrnod gan Cadw.\nTelerau ac Amodau llawn\nDylai ymgeiswyr dynnu llun o'u deinosor neu ddraig degan – y ddau yn ffigyrau chwedlonol - ar safle Amgueddfa Cymru, amgueddfa leol neu safle Cadw. Yna postiwch lun ar Twitter neu Facebook gan dagio @amgueddfacymru a defnyddio #deinoyndianc neu #blwyddynchwedlau. Po fwyaf dyfeisgar y gorau - ond cofiwch fod yn ddiogel!\nMae’r arddangosfa ryngweithiol, Deinosoriaid yn Deor sydd yng Nghymru am y tro cyntaf, yn rhoi cyfle i ymwelwyr brofi bywyd teuluol deinosor drwy gyfrwng wyau, nythod ac embryonau.\nWedi i ymwelwyr ddarganfod Deinosoriaid yn Deor, gallant barhau ar yr antur drwy fynd ar ôl eu perthynas chwedlonol - y ddraig. Er mwyn dilyn hynt a helynt dreigiau Cadw a gweld lle allwch chi gwrdd â nhw dros yr haf, ewch i wefan Cadw a rhannu’ch anturiaethau drwy’r hashnod #ChwilioamChwedlau. Mae’r ddau’n rhan o Flwyddyn Chwedlau Cymru 2017.\nCaiff Deinosoriaid yn Deor a’r gweithgareddau diweddar eu cefnogi gan Croeso Cymru drwy’r Gronfa Ymgysylltu Twristiaeth Ranbarthol, chwaraewyr y People’s Postcode Lottery, Western Power Distribution a’r SRK.


Plaid Cymru yn cyhoeddi ffilmiau etholiadol wedi eu cynhyrchu, eu cyfarwyddo a’u ffilmio gan enillwyr Bafta - Plaid Cymru\nPlaid Cymru yn cyhoeddi ffilmiau etholiadol wedi eu cynhyrchu, eu cyfarwyddo a’u ffilmio gan enillwyr Bafta\nPostiwyd ar March 03 2016, 10:42 yb\nY tîm iawn gyda’r syniadau iawn ar yr amser iawn. Dyna yw thema ffilmiau sy’n cael eu cyhoeddi gan Blaid Cymru heno yn Gymraeg a Saesneg er mwyn ceisio ennill cefnogaeth pleidleiswyr o flaen yr etholiad Cynulliad.\nMae’r ffilmiau ar ffurf mini-ddogfennau sy’n portreadu’r unigolion sydd eisiau arwain llywodraeth Blaid Cymru.\nWedi eu ffilmio dros bum niwrnod gyda Chabinet Cysgodol Plaid Cymru - Leanne Wood, Elin Jones, Rhun ap Iorwerth, Llŷr Gruffydd a Simon Thomas - mae’r ffilmiau yn edrych ar eu cymhelliant dros fynd mewn i’r byd gwleidyddol ac yn esbonio’r hyn maen nhw eisiau ei gyflawni yn ystod y tymor Cynulliad nesaf.\nRoedd y cynhyrchwyr eisiau cyflwyno tîm Plaid Cymru mewn ffordd anffurfiol. Mae’r ffilmiau yn cynnwys cyfweliadau personol, agos-atoch gydag aelodau o’r Cabinet Cysgodol gan fynd ar ôl yr hyn wnaeth eu hysbrydoli i ymuno â Phlaid Cymru a’r rhesymau pam eu bod eisiau sicrhau newid.\nCafodd y ffilmiau eu gwneud gan y cwmni cynhyrchu annibynnol a chreadigol Joio, gyda’r sgriptiwr a’r cynhyrchydd Roger Williams. Cafon nhw eu cyfarwyddo gan un o gyfarwyddwyr mwyaf llwyddiannus Cymru, Dylan Richards, a’u ffilmio gan Ryan Owen Eddleston sydd wedi gweithio gyda Gruff Rhys ar American Interior. Mae’r tri ohonynt wedi ennill gwobrau Bafta am eu gwaith.\nDywedodd Cyfarwyddwr Cyfathrebu Plaid Cymru a’r Gweinidog Cysgodol dros yr Economi Rhun ap Iorwerth:\n“Rydym yn falch iawn o’r ffilmiau hyn. Fe ddechreuon y prosiect eisiau dangos ein brwdfrydedd, penderfyniad a gonestrwydd fel tîm sydd eisiau ennill hyder y bobl i arwain Cymru.\n“Roedd yn fraint cael gweithio gyda thîm cynhyrchu mor dalentog a chael y cyfle hwn i esbonio be sy’n ein cymell i wneud ein gorau glas dros ein cenedl.\n“Mae’r ffilmiau hyn yn rhoi cyfle i ni esbonio ein syniadau ar gyfer gwneud gwahaniaeth go iawn yn y meysydd allweddol sy’n effeithio ar fywydau dydd-i-ddydd pobl – iechyd, addysg a’r economi.\n“Mae’r rhain yn ffilmiau positif iawn ac rydym yn gobeithio rhoi cyfle i gynulleidfaoedd o ddod i nabod Plaid Cymru ychydig yn well ac i ddarganfod be sy’n ein sbarduno ni fel tîm.”


.:YR WYTHNO S.|1882-05-04|Tarian Y Gweithiwr - Welsh Newspapers\nIssue: 4th May 1882\n4th May 1882\n.:YR WYTHNO S.\nYR WYTHNO S. BOREU dydd Llun yr wythnos ddi- weddaf, rhwng 12 ac 1 o'r gloch, cyfar- 4yddodd bachgenyn o'r enw Johny Jones, rhwng chwech a saith mlwydd oed, mab i John Jones, glowr, Cardiff Boad, Aberaman, a damwain pan yn chwareu a rhod ddwfr ger y gwaith nwy, Aberaman, yr hyn a achosodd ei "farwolaeth. Claddwyd ei weddillion marwol y dydd Ian canlynol, pryd yr rvmgynnllodd yn nghyd ei gyfoedion yn yr-ysgol ddyddiol, ac hefyd luaws o gyfeillion y rhieni trallodus. BOREU dydd Sadwrn diweddaf cy- merodd dygwyddiad angeuol le l fenyw oddeutu 40 mlwydd oed, yn agos i orsaf rheilffordd y Great Western yn Mhont- ypwl. Yr oedd yn myned rhagddi ar hyd y linell yn nghyfeiriad Pontypwl Road, pryd y daeth peiriant i fyny, gan ei tharaw ar ei phen fel y bu farw ar unwaith. Y mae yn ymddangos ei bod yn fenyw ddyeithr yn y lie. Yr oedd yn ei llogell, heblaw llyfr perthynol i gymdeithas adeiladu Coleford, 5s 6c mewn arian. Yr enw ar y llyfr oedd Williams. DYDD Mercher yr wythnos ddiweddaf daeth bachgen o'r enw James Thomas Evans, yn mhentref Llanbethery, ger Penmarc, i ddiwedd rhyfedd. Daeth ar ymwel'ad a'r teulu un ar gefn pony, yr hwn a rwymwyd wrth brerf yn yr ardd. Y mae yn ymddangos i'r baehgen fyned a gyru y pony o gwmpas y pren, a daeth trwy ryw anffawd o fewn i gylch y rhaff, a'r hon y cylymwyd yr anifail, ac fel yr oedd y creadur yn troi o amgylch daeth y bachgen hefyd yn rhwym, a thynhiiodd y pony y cordyn mor dyn fel y bu farw y bachgen yn y man heb i neb ddyfod i wybod am dano. CYMERODD ffrwydriad le ar fwrdd yr agerlong Marion, ar yr afon Wateree, South Carolina, ddydd Sadwrn diweddaf, trwy yr hyn y collodd naw eu bywydau. Y MAE ymgais wedi ei wneud gan ryw bersonau anhysbys, at fywydau Mri Yanderbilt a Cyrus Field, yn New York, a hyny trwy anfon peirianau iSrwydrol trwy y llythyrdy. Tra ar ei daith ffrwydrodd un o'r peirianau yn y llythyrgod, ac erbyn gwneud archwiliad yr oedd un arall yn y llythyrdy. CYMERODD dwy ddamwain angeuol le yn Nhreorei ddydd Iau diweddaf. Y fyntaf i fachgen 14 oed, o r enw lenry Davies, mab i Mr W. Davies, swyddog yn mhwll y Pare, Cwmparc. Y mae yn debyg fod y bachgen yn cyf- lawni rhyw orchwyl ar un o'r tips, yn ymyl pwll y Pare, a phan y daeth dwy ddram lawn i fyny, credir i'r bachgen geisio neidio ar y rhaff o flaen y drams, ac iddo golli ei droed, a syrthio i'rllawr, pryd yr aeth y ddwy dram drosto, gan ei ladd yn y man. Yn fuan wedi hyny, lladdwyd plentyn o'r enw Margaret John, merch fechan i D. John, Bute Street, Treorci, trwy i gert perthynol i Mr W. Phillips, grocer, fyned drosti. Y mae cydymdeimlad mawr a rhieni y plant anffodus. DYWED bryshysbysiad o New York ddydd Mercher diweddaf, fod yr Indiaid wedi llosgi tref Guallcysville, Arizona, ac wedi lladd 35 o bobl wynion. Y MAE y Ddirprwyaeth apwyntiedig gan y Llywodvaeth er chwilio i mewn i achos damweiniau mewn glofeydd, wedi fcrefnu ail ymweled â Deheudir Cymru ar yr 8fed o'r mis presenol, ac i aros am wythnos. DYWED hysbysiad fod y Hong Gleam, o Abertawe, wedi myned yn ddrylliau yn Port Nolloth. Achubwyd rhan o'r dwy law, ond bod pump o honynt wedi eu colli. Y DYDD o'r blaen, rhuthrodd buwch at un Mrs Jarret, yn Castellnedd, gan ei gwthio yn erbyn mur breswyldy yn ymyl, a dywedir y buasai y fuwch wedi ei chornio oni buasai i ddyn yn ymyl ei hachub. Y MAE strike yn awr yn mhlith mwn- wyr Karpitz yn Awstria. Ymgyfarfydd- asant nos Sul, a phenderfynasant ymuno a strike mwnwyr y Dux. Y maent yn gofyn am godiad yn eu eyflogau. Y maent yn derbyn yn awr o 3s. i 3s. 6c. y dydd. Y maent yn gofyn hefyd am wneud i ffordd a dirwyon. Y mae y menywod, wedi eu harfogi a choed, yn cerdded yr heolydd, ac yn rhwystro pawb nad ymunant a'r strike i weithio. 0 FLAEN ynadon Bow Street, dydd Sadwrn diweddaf, cyhuddid bachgen ieuanc o'r enw Albert Young, telegraph clerk, yn byw yn Spotborough, Don- caster, o anfon Ilythyr bygythiol at y Frenhines. Y-mae ei brawf wedi ei ohirio. ODDIWRTH don areithiau glowyr Gogledd Cymru y dyddiau diweddaf, y mae yn fwy na thebyg y bydd iddynt ail ymaflyd yn eu gwaith yn gynar yr wythnos hon. Nid ydynt yn gweled un priodoldeb i barhau y strike a newynu eu teuluoedd. BOREU dydd Gwener diweddaf cyfar- fyddodd glowr o'r enw William Price a'i ddiwedd yn dra disymwth trwy gwymp cloden yn un o lofeydd Ferndale. Mae y trancedig yn gadael gweddw a phed- war o amddifaid, heb unrhyw ddarpar- iaeth ar eu cyfer. MAE mudiad ar droed yn mhlith morwyr Liverpool er cael ychwaneg o gyflog. Y mae y llongwyr yn ymddang- os yn ystyfnig yn ngwyneb y cais, er fod codiad wedi cael ei roddi mewn amgylch- iad neu ddau. DiDD Llun diweddaf, yn ystod yr ystorm o fellt a tharanau, lladdwyd dau geffyl gwerthfawr yn agos i'r Ddinas, Cwm Rhondda, gan fellten. Ni adawyd unrhyw ol ar y cyrff. CAFODD dyn o'r enw John Keene ei lofruddio nos Sul diweddaf yn King William's Town, swydd Cork. Y mae dau ddyn, o'r enwau Timothy a Michael Keeffe wedi eu eymeryd i fyny o ddrwg- dybiaeth o fod a law yn y gwaith.\nLLOFRUDDIO GWRAIG A PHLENTYN YN SKIPTON. Cymerodd llofruddiaeth dwbl dychryn- 11yd le dydd Mawrth yr wythnos ddi- weddaf yn Skipton. Cyflawnydd y weithred oedd Mathew J. Hunter, casglwr trethi, yr hwn a laddodd ei wraig a'i blentyn. Yr oedd y dyn wedi bod yn isel ysbryd er's wythnosau, a'r boreu hwnw yr oedd wedi gofyn i'w wraig i ddyfod i roddi tro gydag ef. 10ddeutu canol dydd, wedi eymeryd eu plentyn gyda hwynt, aethant ar hyd heol lied neillduedig. Wedi aros yno oddeutu awr, eymerodd y gwr gyllell crydd, ac a dorodd wddf ei wraig a hi, ac yna eiddo ei blentyn. Yna efe a dorodd ei wddf ei hun, ond nid yn angeuol. Y mae yn awr yn nghlafdy y lie o dan wyliadwriaeth briodol.\nCAETHWASAETHYN LAGOS. Y mae cryn sylw wedi ei dynu at y pwne hwn trwy yr araeth a draddododd Mr Labonchere y dydd o'r blaen yn Nhy y Cyffredin, yn yr hon y dywed- ■odd efe fad cryn lawer o'r hyn a elwir caethwasanaeth dyledol yn cael ei ddwyn yn mlaen. Amheuodd Mr Courtney, is-ysgrifenydd y trefedigaeth- au, wirionedd y fath dystiolaeth, gan hysbysu nad oedd y fath beth yn cael ei gario yn mlaen yn Lagos, nac yn un- rhyw le arall yn y Gold Coast, dan lywodraeth Prydain. Ond, wedi y cwbl, y mae yn ofnus fod cryn lawer o'r arfer- iad yn cael ei gario yn mlaen. Y mae yno bersonau ag y mae eu hangen yn eu gorfodi i fenthyea arian, yn rhoddi eu plant neu berthynasau ereill yn wystlon am danynt, ac yn lie talu Hog am fenthyg yr arian, defnyddir y creadur- iaid hyny fel caethion nes telir yr arian i fyny, yr hyn ni wneir yn fynych am flynyddau. Os bydd i'r gwystl farw cyn y bydd i'r arian gael eu talu, neu ynte ddianc o'i gaethwasanaeth, y mae yn rhaid rhoddi gwystl yn ei Ie. Y mae hyn yn cael ei gyflawni o dan lygaid deddf Prydeinaidd, a chan rai a gyfenw- c ant eu hunain yn Gristionogion.\nCYFARFOD MISOL GLOWYR DOSBARTH…\nCYFARFOD MISOL GLOWYR DOSBARTH RHONDDA. Cynaliwyd eyfarfod misol y dosbarth hwn, am fis Mai, dydd Llun diweddaf, yn y Great Western Hotel, Great West- ern. Yr oedd yn bresenol gynrychiol- wyr o'r gwahanol lofeydd yn y ddau gwm—y Rhondda Fawr a.'r Rhondda 0 Fach. Cymerwyd y gadair gan un o'r cynrychiolwyr. Yn mhlith yr adroddiadau o'r glofeydd cafwyd fod ewestiwn y walo yn yr Ynys- hir, yn nghyd a. list prisoedd y Pedair yn Ynysfeio, wedi ei setlo yn foddhaol; ac hefyd fod y cyfeillion yn nglofa y Maerdy, gerllaw Ferndale, wedi cael eu talu ar y swllt codiad diweddaf nos Sadwrn diweddaf. Y maent yn bresenol felly yn derbyn 3s. y bunt ar eu safon bresenol. Penderfynwyd, yn ngwyneb yr atal gwaith a fu yn ystod y misoedd diweddaf yn y Coedeae a'r Hafod, fod y ddwy lofa i gael bod yn rhydd o'u holddyled- ion wrth dalu y mis diweddaf yn unig, ac i'w ystyried felly mewn llawn hawl i fuddianau y dosbarth. O'r Gelli (glo ager) daeth gerbron y eyfarfod y priodoldeb o gynal y cyfarfod uchod yn ddau flsol yn lie yn fisol, gan fod treuliau trymion ar y glofeydd er anfon cynrychiolwyr yn fisol i'r cyfarfod hwn, yn neillduol pan fyddo cyfarfod- ydd ereill i ddybenion eyffredinol yn cael eu cynal yn Aberdar, &c. Wedi cael cryn siarad ar y mater yn ol a blaen, penderfynwyd anfon y mater yn ol i ystyriaeth y gwahanol lofeydd, ae i'r eyfryw i anfon eu golygiadau arno i'r eyfarfod nesaf. Barn y cyfarfod hwn ydoedd, pa mor ddymunol bynag y gallai cynilo y treuliau fod ar rai adegau, fod y presenol, yn ngwyneb yr olwg an- foddhaol ac ansefydlog sydd ar faterion glofaol, yn anfanteisiol i fabwysiadu y eyfryw gynllun. SCHOOL BOARD.- Wedi cael amlygiad o deimladau y gwahanol gynrychiolwyr ar y pwne hwn, ychydig o ba rai hefyd a siaradent dros y glofeydd a gynrych- iolent, penderfynwyd ar fod Mr Abraham i ysgrifenu llythyr byr i'r DARIAN, yn gosod allan y wedd yr edrychir arno yn fwyaf cyffredin gan weithwyr y Cwm; ac i ddymuno arnynt i dd'od i bender- fyniad arno erbyn y cyfarfod nesaf. ACHOS IA WNOL Y BACHGEN W ALL.- Penderfynodd y eyfarfod yn unfrydol ar fod Mr W. Abraham i fyned i Lundain gyda Mr Morgan, y cyfreithiwr, yn nghyleh yr achos hwn ac nad oeddent i arbed un draul rhesymol a fuasai yn angenrheidiol i'w ddwyn i derfyniad boddhaol. Y SLIDING SCALE A CHODIAD HURIAU CYFFREDINOL.- Wedi cael adroddiad manwl gan y goruchwyliwr o sefyllfa bresenol pethau mewn eysylltiad a'r Sliding Scale, a bod yr atalfa bresenol i gytundebu o'r newydd yn codi o'r ffaith fod glowyr y glo tai wedi tynu yn ol oddiwrth yr hyn y darfu iddynt unwaith gytuno arno—cael un Scale i reoleiddio y ddwy adran, a bod y meistri hefyd wedi gwrthod sefydlu Scale i reoleiddio y glo ager yn annibynol ar y glo tai, a bod y pethau hyn gyda'u gilydd yn rhwystr, a'r prif rwystr, ar ifordd corff cyffredinol y gweithwyr i gael y swllt o godiad y mae ereill eisioes wedi ei dderbyn, fe basiodd y cyfarfod y pen- derfyniad canlynol gydag unfrydedd a brwdfrydedd mawr:— Fod y eyfarfod hwn, os bydd i lowyr y glo ddewis eto wrthod cytuno i gael un Scale i reoleiddio y ddwy adran, yn dymuno ar gynrychiolwyr y glo ager i wneud cais arall am gael sefydlu Scale i reoleiddio eu hadran eu hunain ac os bydd i'r meistri wrthod, ein bod yn dymuno arnynt i wneud apel am godiad o swllt y bunt ar unwaith, ac yn ngwyneb fod hyny yn cael ei wrthod, ein bod yn dymuno ar lowyr y cwm hwn i barotoi eu meddyliau ar gyfer trefnu ffordd arall i ofyn am dano neu derfynu y ci^undebau presenol a'r meistri hyny a Tydftont yn gwrthod y cais. Yn ganlynol i hyn, penderfynwyd fod cais yn cael ei wneud at lofeydd y dos- barth yn gofyn iddynt ganiatau fod yr holl gynrychiolwyr presenol yn cael eu hanfon i'r cyfarfodydd misol nesaf, o leiaf eyhyd ag y byddo y materion pwysig ag sydd wedi exl hagor heddyw yn aros i'w penderfynu. A bod taer ddymuniad ar yr ychydig lofeydd hyny ag sydd yn esgeuluso anfon cynrychiol- wyr i gyfarfod y dosbarth, godi at eu dyledswyddau y tro a'r troion nesaf, onide, ni fydd genym ond gadael iddynt ymlwybro goreu y medront wrthynt eu hunain, ac yn ol eu haeddianc Cynelir y cyfarfod nesaf yn y utch- ers' Arms, Ffrwdamos, dydd Llun, Mehefin y 5ed, oddigerth iddo gael ei alw yn gynt yn herwydd amgylchiadau. Ceir y llythyr ar fater yr ysgolion yn y DARIAN nesaf. WM. ABRAHAM.\nDYODDEFIADAU YR IUDDEWONI…\nDYODDEFIADAU YR IUDDEWON YN RWSIA. Llawer sydd wedi ei gyhoeddi yn ddi- weddar yn nghylch dyoddefiadau yr Iuddewon yn Balta. Oddiwrth fanyl- I ion sydd wedi cyrhaedd, yr ydym yn cael fod dros 1,000 o dai a 300 o fas- nachdai wedi eu llwyr ysbeilio, a'u gwneud yn anaddas i breswylio yn- ddynt; fod 161 o Iuddewon wedi derbyn niweidiau corfforol, a bod yr holl bobl- ogaeth Iuddewig mewn perygl o gael eu newynu. Dywed un gohebydd fod 6,000 o deuluoedd heb ymborth ac angenrheidiau bywyd ereill, a bod plant yn meirw o eisieu bwyd a chynhes- rwydd; fod pobl mewn oed yn newynu, heb ddim ganddynt ond yr hyn sydd am danynt. Mai nid terfysg ond lladrad [ oedd yn cael ei ameanu a'i gyflawni. Dywed yn mhellach nad oes dim o flaen canoedd lawer ond mewyn os na ddaw cynorthwy i rywle.\nAT LOWYR Y GLO TAI.\nAT LOWYR Y GLO TAI. ANWYL GYFEILLION,—Dymunaf eich hysbysu fod ewrdd misol gohiriedig glo- feydd y glo tai i'w gynal dydd Llun nesaf, Mai yr 8fed. Yr wyf wedi barnu mai hwn yw y lie mwyaf eyfleus i gynal y ewrdd y tro hwn. Caiff y eyfarfod nesaf benderfynu pa le y cynelir ei ol- ynydd. Taer ddymumir arnoch i ym- drechu bod yn bresenol mor lluosog ag y byddo modd. Y mae amryw bethau o'r mwyaf eu pwys mewn eysylltiad a'r dyfodol buan i'w gosod ger bron. Cynelir y ewrdd yn yr Ifor Hael, Llwynypia, ac i ddechreu am 12 o'r gloch.- W .ROYAL.\n- AT Y PEIRIANWYR.\nAT Y PEIRIANWYR. Bydded hysbys i bawb o beirianwyr y West y bydd eyfarfod yn cael ei gynal yn y Landore Inn, Glandwr, nos Sadwrn, Mai y 6ed, am haner awr wedi chwech o'r gloch yn y prydnawn. Yr oedd yn dda iawn genyf weled eymaint yn y cyfarfod diweddaf, ac yr wyf yn gobeithio y bydd llawer iawn yn ych- waneg yn y cyfarfod nesaf, gan y bydd y brawd sydd i fod i gynrychioli y peirianwyr yn y Bwrdd Cymodol yn bresenol.—UNDEBWR.\nPWYLLGOR SLIDING SCALE Y GLOWYR.\nPWYLLGOR SLIDING SCALE Y GLOWYR. Dydd Gwener diweddaf cynaliwyd pwyllgor perthynol i Sliding Scale De- heudir Cymru a swydd Fynwy, yn y Mackworth Hotel, Abertawe, pryd yr oedd yn bresenol Mri Nettle, E. Daniels, Pierce, Glassbrook, a W. H. Mouse, ysgrifenydd, a Mr Isaac Evans ar ran y gweithwyr. Y pynciau oeddynt i gael sylw oedd- ynt y rhai a ddaethant o Clydach- Merthyr, Cwm Tawe. Cynrychiolid ewmni Mri Cory, Yeo, & Chyf., gan Mr J. Roberts. Y pynciau oeddynt,— 1. Fod y gweithwyr am newid y drefn o weithio y lofa—o fod yn lofa glo mawr i fod yn lofa glo trwyddo, a hyny. am fod y glo yno yn dynerach nag y mae wedi bod. Yn awr pan y lleinw glowr ei ddram olo mawr, bydd ganddo 45 y cant o lo man yn y dram i gael ei dynu yn ol; ond pan y ileinw glowr lo trwyddo, fod ganddo lawn 75 y cant o lo m&n yn y dram, fel y mae yn amlwg pa fath lo aydd yn y lofa i lanw y glo mawr o hono. Yr ail fater oedd yn nghylch gweithio y nos, y dynion yn gofyn tai am chwech twrn am weithio pump. Gofynodd y cadeirydd i Mr Evans a oedd efe wedi dyfod yno A llawn hawl i weithredu ar ran y gweithwyr, i'r hyn yr atebodd ei fod. Yna gofynwyd iddo roddi o flaen y cyfarfod yr annealldwriaeth. Yna dywedodd Mr Evans fod y dynion yn hawlio llanw glo trwyddo o herwydd fod y lofa yn y fath sefyllfa a nodwyd. Yn nghylch pwne y nos, mai talu chwech twrn am bump oedd trefn De- heudir Cymru, ac nad oedd y gweith- wyr yn gweled y dylent fod yn eithriad. Dadleuwyd y pwnc am beth amser, pryd y gofynwyd i Mr Roberts a Mr Evans i ymneillduo, fel ag i'r pwyllgor ystyried y neater eu hunain. Yn mhen awr, galwyd ar y ddau i mewn drachefn er cael y penderfyniad, yr hwn oedd fel y canlyn:— Fod y pwyllgor, dros ddosbarth Aber- tawe, wedi clywed y vddwy ochr, yn ystyried fod y pynciau hyn yr un ag oeddynt yn 1879, a thrwy hyny ei fod yn cymeradwyo ar fod i gymdeithas y meistri gefnogi y cwmni os bydd i'r gweithwyr strikio.-IsAAc EVANS.\n[ CYFARFOD Y SLIDING SCALE…\nCYFARFOD Y SLIDING SCALE YN NGHAERDYDD. Cynaliwyd cyfarfod unol o gynrych- iolwyr y meistri a'r gweithwyr perthynol i'r Scale ddydd Sadwrn diweddaf. Wedi peth ymddyddan, deallwyd fod glowyr y glo tai yn gofyn Scale wahanol iddynt hwy eu hunain. Gwrthwyneb- ai y meistri hyny yn benderfynol, gan ddangos hefyd y byddai cael Scale unol yn gymaint o gaffaeliad iddynt hwy ag i lowyr y glo ager wrth gymeryd yr holl flwyddyn gyda'u gilydd i ystyriaeth. Nad oedd cynrychiolwyr y glo tai ag un hawl i weithredu ond gyda golwg ar Scale wahanol, ac felly gorfuwyd gohirio y cyfarfod eto am dair wythnos, er rhoddi i'r cynrychiolwyr hyny y cyfleus- dra o gyfarfod a'r glewyr a gofyn am ganiatad i ymuno a glowyr y glo ager. Ar y diwedd pasiwyd y penderfyniad canlynol:— Y mae yn ofidus fod y cyfarfod eto wedi ei ohirio, a hyny o herwydd fod cynrychiolwyr y glo tai wedi eu cyfar- wyddo i ofyn am Scale ar wahan oddi- wrth lowyr y glo ager, er eu bod yn Chwefror diweddaf wedi cytuno i gael un Scale i holl lofeydd y gymdeithas. Wedi ymddadleu hir penderfynodd ey- nrychiolwyr y meistri nad ystyrient hyd yn nod Scale a gweithwyr y glo ager, os na byddai i lowyr y glo tai benderfynu boddloni i ystyried y pwne ar safon un Scale i holl lofeydd y gym- deithas.' Penderfynwyd ar fod i'r cyfrifolygwyr wneud archwiliad i lyfrau y gwahanol lofeydd, a gwneud adroddiad o gyfartal- bris y glo a anfonwyd i Gaerdydd, Cas- newydd, ac Abertawe am y pedwar mis yn diweddu Ebrill y 30ain, 1882.\nABEEDAR-HÙN ANLADDIAD. Prydnawn dydd Sadwrn diweddaf cyflawnodd dyn o'r enw Thomas Fudge, 24 oed, cerbydwr yn ngwasanaeth Mrs Thomas, Ysguborwen, hunanladdiad trwy ymgrogi yn y cerbyd-dy. Yr oedd y trancedig mewn sefyllfa meddwl isel am wythnosau yn flaenorol, ac wedi dymuno ei fod wedi marw.\nCYFNEWIDIADAU YN Y LLYWODRAETH.\nCYFNEWIDIADAU YN Y LLYW- ODRAETH. Mae yn cael ei siarad yn gyffredin mewn cylchoedd politicaidd fod cyfne- widiadau pwysig ar gymeryd lie yn y Weinyddiaeth, ond gan nad oes dim eto yn wybyddus, nid gwiw gwneud Ilawer o awn. Dywedir fod Arglwydd Selborne yn rhoddi i fyny ei swydd, a dau neu dri ereill yn debyg o'i ganlyn.\nACHOS IAWNOL Y BACHGEN WALL.\nACHOS IAWNOL Y BACHGEN WALL. Tebyg iawn y bydd yr achos hwn wedi ei ddwyn i derfyniad yn Llundain cyn y gwelo TARIAN arall oleu ddydd. A chan y bydd cyfeillion o Gymru yn gorfod myned tuag yno i'r treil, odid na fydd y darn drws yn eu plith. Os felly, yr wyf yn cynyg, pan fyddo yr orymdaith alarus yn dynesu at byrth y llY8 cyfreithiol, fod rhyw gyfaill—Mabon, neu rywun arall mewn hwyl Gymreig, yn rhoddi allan yr emyn canlynol, gan obeithio na fydd y canu arno yn sarhad ar y c6r Cymreig: Bydd myrdd o ryfeddodau Ar doriad boreu wawr, Pan ddelo'r darnau drysau I gyd o'r pyllan mawr; Oil yn eu coffrau gwynion, Ac ar ysgwyddau'r "Bwm" Yn debyg idd eu gilydd Bydd Shon, a Dai, a Twin. x T\nr CASTELLNEDD. Nos Sadwm diweddaf, cymerodd bndd- gyngerdd D. Harris le yn neuadd y dref. Llywyddwyd gan y maer. Cymerodd y cantorion canlynol ran ynddi :Mrs Rees (Eos Meudwy), a Miss Harry (Llinos y Llan)-y ddwy gantores oreu a fedd Briton Ferry; Miss Thomas, Tondu; Master Dannie Protheroe, Ystradgynlais—canwr bach nodedig, ac enillwr yr alto solos yn eisteddfodau Abertawe a Merthyr Mr W. Williams, Briton Ferry; Mr A. Phillips, Caatellnedd; Mr W. Thomas, Llausamlet. Mr B. Griffitbs, Briton Ferry dan barti o Briton Ferry a Chastellnedd dan arweiniad Mri J. Griffiths a J. Arnold, ac ychydig ereill o gantorion. Yr oedd y program yn faith, fel y gorfuwyd adael amryw o ddarnau heb eu canu o ddiffyg amser. Cafwyd cyngerdd dda iawn, a thebyg y ca y fifaeledig Harris dipyn o elw.\nBRITON FERRY. 'The Start Mt Zt/f.'—PerSormiwyd y gwas- anaeth cerddorol nchod nos Ian diweddaf yn Bethesda gan y Band of Hope, dan arweiniad Mr Thomas Jon«i £ 3tt9*yfemwyd gan Mr D. Morris. Cafwyd cyngerdd fach hapus a chynulliad da.\nMOUNTAINIASH. Y mae cyfanswm mawr o hadau gerddi &c., a'r rhai hyny o r mathau goreu a mwyaf newydd wedi eu derbyn gan G. H. White, Chemist, &c., Mountain Ash. Gellir cael llyfryn, yn cynwys rbestr o'r hadau, &c., am ddim, ond galw am dano.\nLLWYDCOED, ABERDAR. LLO HYNOD.—Daeth buwch perthynol i Mr David Daniel, Llwydcoed House, a llo pur hynod nos Wener diweddaf, Ebrill yr 28ain. Y mae yn pwyso 101 pwys, a chan- ddo dri ewyn ar bob un o'i draed blaen. Efe yw y mwyaf a welwyd erioed yn yr ardal. Un fechan yw y fuwch, ond y mae yn un hynod laethog.\nEISTEDDFOD UNDEBOL MOUNTAIN ASH, A CHAD AIR DYFFRYN CYNON. Dydd Llun, Mai laf, cynaliwyd yr eis teddfod uchod yn nghapel y Rhos. Llyw- yddwyd, yn absenoldeb D. Davis, Ysw., Maesyffynon, gan y Parch J. Howell, (B.), Mountain Ash. Arweinydd y dydd, a beirn- iad y farddoniaeth, &c., Watcyn Wyn. Beirniad y gerddoriaeth, Mr W. Jarrett Roberts (Pencerdd Eifion). Cyfeilydd, Mr E. James, Mountain Ash.\nCYFARFOD Y BOREU. Wedi ychydig sylwadan gan y llywydd, awd yn mlaen yn y drefn a ganlyn:— Anerchiadau gany beirdd canlynol:—Harri ap Gwilym, J. Jones, ac Ap Valant, yr hwn a anercbodd y ddau feirniaid fel yma:— Y gwyn a gawn yn gain i gyd,—a bardd Byw, arwr mawr "Bywyd Ei wit ef a'i wen hefyd, Dania hwyl dynion o hyd. Pencerdd Eifion mewn gwirionedd,—a 0 eithaf y Gogledd [ddaeth Aur enw gwr o rinwedd, A iach farn, eofiwch, a fedd. Can agoriadol gan J. Jones (Gwalch Alaw). Beimiadaeth yr englynion ar I Ffydd, Gobaith, a Chariad;' un yn cystadlu, acyn deilwng o'r wobr, ond ni atebodd i'w enw. Beirniadaeth y bryddest ar Pererindod un yn cystadlu, sef Ap Valant, ac yn deilwng o haner y wobr. Canu 'Now heaven in fullest glory shonepump yn cys. tadlu—goreu, J. Williams, Mountain Ash. Canu y bedwarawd, I Yr hen, hen, stori;' dau barti yn cystadlu—goreu, D. Phillips, Aberdar, a'i gyfeillion. Can gan Eos Cynon, Blodwen F'anwylyd.' Canu corawl, 'Jer- usalem my glorious home;, un odr yn cys- tadlu, sef Providence, Mountain Ash, o dan arweiniad E. Williams, ac yn deilwng o'r wobr. Daeth hyn a gwaith y cyfarfod boreuol i derfyniad. Nid oedd neb yn cys tadlu ar Onid oes balm yn Gilead,' deuawd Y Brawd a'r Chwacri" nac ar yr Alargan.\nCYFARFOD Y PBYDNAWN.\nCYFARFOD Y PBYDNAWN. Wedi ychydig sylwadau pwrpasol iaWn gan ein parchus lywydd, cafwyd can agor. iadol, Hen Wlad fy Nhadau,' yn swynol iawn, gan Gwynalaw, U.C.W., Aberaman, a'r dorf yn uno yn y cydgan. Canu I Saf- odd a mesurodd y ddaear; I n aw yn cystadlu rhanwyd y wobr rhwng Gwynalaw ac Eos Cynon, Aberdar. Canu 'Let the bright Seraphim;' dwy yn cystadlu, a rhanwyd y wobr rhyngddynt, sef Mary J. Price, Mountain Ash, a Sarah Ellen Parker, Heolfach, Rhondda. Adrodd 'Y Bywyd- fad I (Emrys); 26 yn cystadlu. Etholwyd dau o'r twr, rhai a gawsant adrodd yn y festri, i adrodd yn y capel, a rhanwyd y wobr rhwng y ddau, sef Jas. Phillips, Aberaman, a Thos Chas. Morris, Cap Coch. Canu corawl,1 Yr Arglwydd sy'n tayrnasn;' dau g6r yn cystadlu, sef Penheolgeryg, Merthyr, a Pentyrch, yr hwn, o dan ar- weiniad Mr Williams (Bryn), a gafodd y wobr. Beirniadaeth y traethawd ar Ddy- ledswydd dyn mewn cymdeithas; saith. i fewn—rhanwyd rhwng Socrates, sef B. Griffiths (Index), Aberafon, a Chymdeith- aswr Cywir. Beirniadaeth yr awdlau; dwy i fewn—goreu, Pererin Blin, sef N athan Wyn Heolfach, Ystrad, brawd Dyfed. Wedi galw y beirdd i fyny i'r Ilwyfan, arwein- iwyd Nathan i'r llwyfan gan Tiberog ac Hywel Cynon, ac wedi ei osod yn y gadair, can odd Hywel 'See the conquering hero comes,' yn cael ei uno gan y dyrfa. Awd trwy y seremoni o ofyn 'A oes heddweh* § jn,a £ Wyn, ac yn gweinio'r cledd a ddahai Watcyn yr oedd Dyfed. Yna an- erchwyd ef yn y drefn a ganlyn Nathan Wyn aeth yn heiny'—i'r gadais Gyda rhwysr eleni; Ac ar y brawd y ceir bri Yma'n dirion mewn deri. i, u Swm y prês am gynhes glin Aeth yn syth i nyth Nathan.-DYFED. Awdl y' Sabbath' aeth Nathan,—a chadair, A chwdyn, ac arian: 'Nawr ei lwydd trwy Gymru lan Enillo o hyn allan. Am y ganiad pum' gini,—a chadair, A chwdyn ddaeth i chwi; 0 Boed eich clod yn ymgodi, Hynaws frawd, i gynhes fri.-TIBEEOG. Pererin oamp arwrol,—yw ei g&n, ,r Mae yn gerdd gadeiriol; Ei awdl ef deil hi o'i ol 1 Dros byth yu dra I Sabbothol WATCYN WYN. Barddol dAn ein Nathan ni,—a'i cododd I'n cadair uchelfri A'i odiaeth gorff ddaeth gwedi Yn lion iawn i'w llanw hi. HARRI AB GWILYM. Ein Nathan Wyn a fyn fod,-ie, beunydd Yn benaf mewn 'steddfod; Ei awen glws dania ei glod Yn ddirfawr ffiam ddiddarfod. Ap VALANT. C&n gan Eos y Garth,' Baner ein Gwlad.' Canu glee, I The Mighty Conqueror;' ped. war parti yn cystadlu, Merthyr, George- town Merthyr, Aberdar, a Mountain Ash- rhanwyd y wobr rhwng y ddau olaf, y cyntaf o dan arweiniad Daniel Jones, a'r llall dan arweiniad Eos Hefin. Dygodd hyn waith yr eisteddfod i der- fyniad, gan nad oedd un c6r yn cystadlu ar y prif ddarn. Cafwyd cynulliad tra llnosog, a chyfarfodydd gwir ddyddorol, heb braidd un tipyn o gynen o'r dechren i'r diwedd, a chredwn i'r beirniaid wneud eu gwaith er boddlonrwydd i bawb. ey- hoeddwyd fod yr eisteddfod i'w chynal eto mewn un dydd a blwyddyn. Gobeithiwn fod hon wedi troi i'r pwyllgor yn llwydd- ianus. Yn yr hwyr cynaliwyd cyngerdd, pryd y daeth tyrfa dra lluosog yn nghyd. ac y llywyddwyd gan W. Bevan, Ysw., Penrhiw- ooibr. Gwasanaethwyd gan y personau canlynol:—D. Colemon a'i barti, James Bosher a'i ferch fechan yn chwareu deu- awdau ar y berdoneg a'r harmonium. Cyf- eilydd, Mr E. James. Soloists, Mary J. Price (Llinos Buallt), J. Williams, J.Jones, J. Pritchard, W. Jones, D. Morgan, D. Davies, a Thomas Evans. Cafwyd cyngerdd dda, a diweddwyd yn y modd arferol. HARRI AB CWILYM.\n--CELF A MASNACH.\nCELF A MASNACH. CABRDYDD. Yr oedd yr allforion glo o Gaerdydd yr wythnos ddiweddaf wedi bod yn fwy o 26,000 o dynelli na'r wythnos o'r blaen, ac er fod yr allforion mor fawr a. boddhaol, eto fe ddywedir y gellir dys- gwyl y byddant yr un mor fawr am yr wythnos hon. Cyfanswm y glo a all- foriwyd oedd 131,761 o dynelli.\nABEBTAWE. Y mae y gwelliant a gymerodd Ie yehydig wythnosau yn ol yn sefyllfa allforawl y porthladd hwn yn parhau yn dda, ac nid oes amheuaeth na fydd y eyfanswm am Ebrill y mwyaf sydd wedi ei gael am amser.\nSummer Fashions, 1882. :8:- LEWIS'S SHOW-ROOMS Are now RE-OPENED with a. Splendid Show of Millinery, Mantles, Dress Materials, Hosiery, Gloves, &c. 11, Commercial-place, Aberdare MAY 1st, 1882.\nBWRDD YSGOL ABERDAR. Y mae yn dda gan drethdalwyr Aber- dar weled fod aelodau etholedig y Bwrdd yn dechreu teimlo eu bod yn thwym o sefyll droa yr hyn a gredant sydd yn iawn. Nid cael eu hanfon yno i sefyll dros y gadair-bydded gam, bydded uniawn-a gawsant, ond eu hethol fel dynion o farn eu hunain, ac i weithredu yn ol y farn hono. Credwn fod eu barn yr un a barn a'u hetholwyr yn y mater y tynwyd eu sylw ato gan y cadeirydd y tro diweddaf, sef mater Miss Evans, gan obeithio y byddant hwythau yr un mor benderfynol a'r cynygydd yn y dyfodol gyda golwg ar y pwnc. Yn y rhifyn nesaf bydd genym hanes cyflawn o'r holl weitlirediad- au a gymerodd le yn yr eisteddiad diweddaf.


BP26 - Astudiaeth Dichonoldeb Tirlenwi - Strategic Planning Policy\nBP26 - Astudiaeth Dichonoldeb Tirlenwi\nMae'r papur cefndir hwn yn grynodeb o'r Astudiaeth Ddichonoldeb Tirlenwi manylach a luniwyd RPS ar ran y Cyngor. Gellir cael copïau o'r astudiaeth fanwl drwy gysylltu â'r Adran Polisi Cynllunio\nMae Arfarniad o Gynaliadwyedd y CDLl sy'n datblygu'n darparu'r amcanion cynaliadwyedd sy'n sail ar gyfer profi'r holl bolisïau a strategaethau gwirioneddol. Mae llinell sylfaen yr Arfarniad Cynaliadwyedd yn nodi prinder cyfleusterau rheoli gwastraff yng Nghonwy yn ogystal ag oes gyfyngedig safleoedd tirlenwi presennol, yn arbennig y rhai hynny lle mae hawl i reoli gwastraff nad yw'n beryglus. Er y nodir bod angen gwneud darpariaeth ar gyfer cyfleusterau rheoli gwastraff sy'n osgoi anfon gwastraff a waredir i'w dirlenwi, bydd angen rhyw gymaint o gapasiti i reoli gwastraff gweddilliol y broses ailgylchu a chasglu.\nBP26 - Astudiaeth Ymarferoldeb Tirlenwi\nMaint y ddogfen: 362k